text:
WASE 7
Sikovi Jisu na Dauraikalokalo
-
LIUTAKI RATOU E LIU I JERUSALEMI NA “KALOKALO” QAI MURI VEI JISU
Eratou lako mai na Tokalau eso na tagane. Eratou dauraikalokalo—o ira era vulica na kalokalo kei na vanua era dui tu kina ra qai kaya nira kila rawa mai keri na vuna e yaco kina eso na ka ena bula ni tamata. (Aisea 47:13) Ni ratou se tiko voli mai na nodratou vanua ena Tokalau na tagane qori, eratou raica e dua na “kalokalo” ratou qai muria me vica vata na drau na kilomita i Jerusalemi, sega ni Peceliema.
Ni ratou yaco yani i Jerusalemi na dauraikalokalo, eratou taroga: “I vei o koya e sucu me nodra tui na Jiu? Keitou raica mai na Tokalau na nona kalokalo, keitou mani lako mai me keitou vakarokoroko vua.”—Maciu 2:1, 2.
Ni rogoca qori o Tui Eroti mai Jerusalemi, e cudru vakalevu. Sa qai soqoni ira na iliuliu ni bete kei na so tale na iliuliu ni lotu vakaJiu ni via kila na vanua ena sucu kina na Karisito. Era yavutaka ena iVolatabu nodra ivakamacala qai kaya: “Mai Peceliema.” (Maciu 2:5; Maika 5:2) E kacivi ratou lo sara na dauraikalokalo o Eroti, e tukuna vei ratou: “Dou lai vaqara vinaka na gone lailai, ni dou kunea, dou qai tukuna mai meu lai cuva tale ga vua.” (Maciu 2:8) Ia e via raica na gone o Eroti me vakamatea!
Ni ratou biubiu na dauraikalokalo, dua na ka veivakurabuitaki e yaco. Sa liu tale vei ratou na “kalokalo” eratou raica mai na Tokalau. E duatani na kalokalo qori ni vakarautaki sara ga me dusimaki ratou. Eratou muria tiko na dauraikalokalo me yacova ni sa lai tu vakadua donuya na delanivale ratou tiko kina o Josefa, Meri kei na nodrau gonetagane lailai.
Ni ratou curu i vale na dauraikalokalo, eratou raici Meri kei Jisu. Eratou cuva sara vua na gone, ratou solia na koula, na drega boivinaka kei na mura me nodratou iloloma vua. E veivakasalataki ena tadra na Kalou me ratou kua ni lesu vei Eroti, ratou mani muria e dua tale na sala ina nodratou vanua.
O cei a vakarautaka na “kalokalo” me dusimaki ratou na dauraikalokalo? Nanuma tiko ni sega ni dusimaki ratou vakadodonu na kalokalo vei Jisu e Peceliema. A liutaki ratou ga vei Tui Eroti e Jerusalemi, a via vakamatei Jisu tiko. A rawa ni yaco dina qori ke sega ni vakasalataki ratou na dauraikalokalo na Kalou me ratou kua ni lai tukuna vei Eroti na vanua e tiko kina o Jisu. Macala ga ni vinakata na meca ni Kalou o Setani me vakamatei o Jisu, qai vakayagataka e dua na kalokalo me vakayacora kina nona inaki.


c: text/html

text:
LUTUMA NA TABA NI KAU E DUA NA MOTOKA MAI KASAVU
Written by Demesi Kakaya on August 27, 2022
E ratou tiko ena gauna oqo na tabacakacaka ni boko kei iratou na liga ni veiqaravi mai na tabacakacaka ni ovisa ena dua na kisi ni kena lutuma e dua na motoka na taba ni kau ka draiva taka tiko e dua na marama kei na tolu tale na nonai tokani.
Yaco tiko na veika koqo e Kasavu rauta toka na 8 na kaloko ena mataka ni kua. Kalougata na draiva e na nona sasaga me curu mai tuba ka vukei iratou na kena vo.
Ena dua tale na vakacalaka e yaco ena yakavi ena noa , qo e dua na draiva turaga yabaki 40 ena nodrau coqa kei na dua na motoka ka draiva taka tiko mai e dua na turaga yabakai 30 ena gauna e via sivita kina e dua na motoka ena i gole ni gaunisala ka vakavuna na coqa oqo. Yaco na veika oqo ena Queens Road volekati Vunaniu.
Tomani tiko ena gauna oqo na veivavaqai.
SOURCE : FIJI POLICE FORCE FB PAGE

robotstxt: allowed

filter: keep


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Janueri 2019
Vakatutu ni Veivosaki
Vakatutu ni Veivosaki ena sala meda veitokani kina kei na Kalou.
IYAU MAI NA VOSA NI KALOU
“Me Yaco ga na Loma i Jiova”
Eda sega sara ga ni via vakayalolailaitaki ira na solia nodra vinaka kece mera qaravi Jiova.
NODA BULA VAKARISITO
Vakavulici Keirau o Jiova ena iTavi Vakaitubutubu
O muria tiko na veidusimaki ni Kalou mo susugi luvemu vinaka kina?
IYAU MAI NA VOSA NI KALOU
Beitaki ni Dauvakavuca kei na Tikoyavavala
E sega ni mate o Paula ni yavala totolo o vugona. Na cava eda vulica kina?
IYAU MAI NA VOSA NI KALOU
Vinakata o Paula me Rogoci Koya o Sisa Qai Vunau Vei Tui Eroti Akaripa
Ke ra saga na meca mera “vakatubuleqa tiko ena yaca ni lawa,” eda na muria vakacava na ivakaraitaki i Paula?
NODA BULA VAKARISITO
Vakalawataki Noda Cakacaka e Quebec
Dikeva na kena vakamacalataki na itukutuku vinaka e Quebec.
IYAU MAI NA VOSA NI KALOU
Soko i Roma o Paula
Ni vesu tu o Paula, e sega ni cegu ni wasea na nona vakabauta.
NODA BULA VAKARISITO
“E Vakavinavinakataka Sara ga na Kalou [o Paula], e Vakayaloqaqataki Tale Ga”
Ni veisiko tale yani na ivakatawa ni tabacakacaka kei watina, o na uqeti rau vakacava me rau yaloqaqa?


text:
WASE 13
Vuli Mai na Nona Temaki o Jisu
MACIU 4:1-11 MARIKA 1:12, 13 LUKE 4:1-13
-
TEMAKI JISU O SETANI
Ni papitaisotaki Jisu oti ga o Joni, e dusimaki koya sara na yalo tabu ni Kalou me lako ina vanua talasiga e Jutia. Levu na ka me lai vakasamataka. Nanuma tiko ni a “tadola na lomalagi” ni papitaiso o Jisu. (Maciu 3:16) Qori e rawa ni nanuma lesu kina na veika a vulica qai cakava mai lomalagi. Io, levu sara na ka me vakasamataka vakatitobu!
E tiko voli ena vanua talasiga o Jisu me 40 na siga, 40 na bogi. Sega ni bau kana ena gauna kece qori. Ni walokai sara tu ga o Jisu, e torovi koya yani na Tevoro me temaki koya qai kaya: “Ke o luve ni Kalou, mo kaya ina vatu era tu qo mera vuki mera ibuli madrai.” (Maciu 4:3) E kila o Jisu ni cala me vakayagataka nona kaukaua ni cakamana me vakacegui kina nona gagadre, mani sega ni vakamalumalumu ena veitemaki.
Sega ni soro na Tevoro. E tovolea e dua tale na iwalewale. E kaya me rika sobu o Jisu mai na dela ni bai ni valenisoro. Ia e sega ni via cakava o Jisu na ka vakatubuqoroqoro va qori. E cavuqaqataka ga na ka e kaya na iVolatabu, ni cala me vakatovolei va ya na Kalou.
Ena ikatolu ni veitemaki ni Tevoro, e vakaraitaka vei Jisu “na matanitu kece e vuravura kei na kedra lagilagi” qai kaya: “Au na solia vei iko na ka kece qo ke o cuva mo sokalou wale ga vakadua vei au.” Sega tale ni vakasama vakarua o Jisu, e tukuna ga: “Lako tani, Setani!” (Maciu 4:8-10) Sega ni vakamalumalumu o Jisu ena veitemaki ni kila e dodonu me sokaloutaki duadua ga o Jiova. A digia me yalodina tiko ga vua na Kalou.
E rawa nida vulica eso na ka ena veitemaki qori, kei na ka e cakava o Jisu. A yaco dina na veitemaki, kena ibalebale na Tevoro e sega ni dua ga na ka ca e tiko vei keda me vaka era kaya eso. Ia e dua na ka tawarairai e bula dina tiko. Eda kila tale ga mai na ivolatukutuku qori ni lewai ira tu na veimatanitu e vuravura na Tevoro. Oya na vuna e temaki Karisito kina ena nona solia vua na matanitu kece.
Kena ikuri, a kaya na Tevoro ke sokaloutaki koya mada ga vakadua o Jisu, ena solia vua na matanitu kece e vuravura. Ena rairai temaki keda tale ga nikua na Tevoro ena veika vakavuravura me vaka na iyau, veiliutaki, se na itutu. Eda vuku ke da muria na ivakaraitaki i Jisu meda yalodina tiko ga vua na Kalou se mani cava eda temaki kina! Ia nanuma tiko ni a biuti Jisu na Tevoro “me yacova e dua tale na gauna veiganiti.” (Luke 4:13) E rawa ni cakava tale ga qori vei keda, meda kua gona ni wele.


text:
WASE 107
Veisureti na Tui ena Kana Magiti ni Vakamau
-
IVAKATAUTAUVATA NI KANA MAGITI NI VAKAMAU
Sa voleka ni cava na cakacaka vakaitalatala i Jisu, ia e vakayagataka tiko ga na vosa vakatautauvata me vakatakilai ira kina na vunivola kei na iliuliu ni bete. Dua na ka nodra via vakamatei koya. (Luke 20:19) Ia e se vo tale eso na ka me vakatakila me baleti ira. E cavuta e dua tale na vosa vakatautauvata:
“Na Matanitu vakalomalagi e rawa ni vakatauvatani kei na dua na tui, e vakarautaka e dua na magiti ni vakamau me baleti luvena. E talai ira nona dauveiqaravi mera lai kacivi ira mai na sureti ina kana magiti ni vakamau, ia era sega ni via lako mai.” (Maciu 22:2, 3) E tekivuna o Jisu na nona vosa vakatautauvata ni cavuta “na Matanitu vakalomalagi.” Kena ibalebale na “tui” e dusia na Kalou o Jiova. Vakacava na luve ni tui kei ira na sureti ina kana magiti ni vakamau? Na luve ni tui e vakaibalebaletaki vua na Luvei Jiova a cavuta na vosa vakatautauvata, o ira na sureti e dusi ira na tomani Luvena ena Matanitu vakalomalagi.
Era sureti e liu na Jiu, a vunautaka vei ira o Jisu kei ratou na yapositolo na Matanitu ni Kalou. (Maciu 10:6, 7; 15:24) Era vauci ena veiyalayalati ni Lawa na Jiu ena 1513 B.G.V., e vakadonui kina mera isevu ni “matanitu bete.” (Lako Yani 19:5-8) Ia era sureti ena gauna cava ina “kana magiti ni vakamau”? Era sureti ena 29 G.V., ni tekivu vunautaka o Jisu na Matanitu vakalomalagi.
Era raica vakacava na veisureti e levu na Isireli? E tukuna o Jisu nira “sega ni via lako mai.” Levu na iliuliu ni lotu kei ira na lewenivanua era sega ni ciqomi koya me Mesaia, na Tui digitaki ni Kalou.
Ia e tukuna o Jisu nira na sureti tale: “E tala eso tale nona dauveiqaravi [na tui] qai tukuna, ‘Ni lai kaya vei ira na sureti: “Sa vakarau tu na ivakasigalevu, na bulumakau kei na manumanu uro tale eso, sa vakarau na ka kece. Ni lako mai ina kana magiti ni vakamau.”’ Ia era sega ni bau kauai, e dua e lako ina nona iteitei, e dua e goleva Maciu 22:4-6) Qori e dusia tiko na ka ena yaco ni sa tauyavutaki na ivavakoso vaKarisito. A rawa nira lewe ni Matanitu ni Kalou na Jiu ena gauna ya, ia e levu era bese, era vakacacani ira mada ga na ‘dauveiqaravi ni tui.’—Cakacaka 4:13-18; 7:54, 58.ga na nona bisinisi, o ira na kena vo era tauri ira na dauveiqaravi, qaqauraki ira ra qai vakamatei ira.” (
Na cava sa qai yaco ina matanitu o Isireli? E tukuna o Jisu: “E cudru sara ga na tui, mani tala na nona mataivalu qai vakamatei ira na daulaba ya, e vakama tale ga nodra koro.” (Maciu 22:7) A yaco qori vei ira na Jiu ena 70 G.V. nira vakarusa na kai Roma na “nodra koro” o Jerusalemi.
Era bese ni ciqoma na Jiu na veisureti ni tui, kena ibalebale ya ni sa sega ni sureti tale e dua? E tukuna o Jisu ena nona vosa vakatautauvata: “E qai kaya [na tui] vei ira na nona dauveiqaravi, ‘Sa vakarau tu na kakana, ia o ira na sureti a sega ni ganiti ira na veisureti. Dou lako i gaunisala levu, o koya ga dou sotava dou sureta mai ina kana ni vakamau.’ Era lako na dauveiqaravi i gaunisala ra qai kacivi ira mai era sotava, o ira na daucaka ca kei ira na tamata vinaka. E sinai na vanua ni vakamau vei ira na lai kana.”—Maciu 22:8-10.
Ena qai vukei ira e muri na kai veimatanitu na yapositolo o Pita mera lotu vaKarisito dina, qori o ira era sega ni Jiu vakayago se tavuki ina lotu vakaJiu. E sobuta na turaganivalu ni Roma o Konilio kei ratou na nona vuvale na yalo tabu ena 36 G.V., qori eratou rawa kina ni lewe ni Matanitu vakalomalagi a cavuta o Jisu.—Cakacaka 10:1, 34-48.
E vakaraitaka o Jisu ni na sega ni vakadonui ira kece na gole mai na kana magiti “na tui.” E kaya: “Ni curu mai na tui me raici ira na sureti, e raica sara e dua e sega ni dara mai na isulu ni soqo ni vakamau. E kaya vua na tui, ‘O curu mai vakacava i ke ni o sega ni dara mai na isulu ni soqo ni vakamau?’ E sega ni sauma rawa na vosa ya. E qai tukuna na tui vei ira na nona dauveiqaravi, ‘Dou vesuka na ligana kei na yavana, dou kolotaki koya ina butobuto e tuba me lai tagi qai katibati kina.’ Ni levu era sureti, ia era le lailai na digitaki.”—Maciu 22:11-14.
Era na rairai sega ni kila na iliuliu ni lotu era rogoci Jisu tiko na ibalebale ni ka kece e tukuna. Ia era sega ni marautaka qori ra qai vakadeitaka mera cakava e dua na ka vua e vakamadualaki ira tiko.


text:
Wase 128
E dua na ivola nei Josefa Simici na Parofita ki Na Lotu i Jisu Karisito ni Yalododonu Edaidai, ka lewena na ikuri ni idusidusi me baleta na veipapitaisotaki ena vukudra na sa mate, a volai mai Nauvu e Ilinoi, ena 6 ni Sepiteba 1842.
1–5, Me ra raica ka vakadinadinataka sara na vunivola ni veitabana kei ira na vunivola ni lotu raraba na vakayacori ni nodra papitaisotaki na sa mate; 6–9, Na nodra itukutukuvolai sa kilai e vuravura ka kilai mai lomalagi; 10–14, Sa vakatautauvatataki na tobu ni papitaiso kei na ibulubulu; 15–17, Sa vakalesuya mai ko Ilaija na kaukauwa me baleta na nodra papitaisotaki na mate; 18–21, Sa vakalesui kece tale mai na idola, kaukauwa, kei na lewa ni veitabagauna sa oti yani; 22–25, Sa vunautaki yani na itukutuku rekitaki ka vakasakiti baleti ira era se bula tiko kei ira na sa mate.
1 Me vaka au sa tukuna oti yani ena noqu ivola ni bera niu biuta mai na noqu itikotiko, ni’u na qai dau volavola yani vei kemudou ena veigauna eso me’u tukutuku yani ena vuku ni ulutaga e vuqa, au na tomana ena gauna oqo ena ulutaga ni nodra apapitaisotaki na mate, me vaka ni vakaosoosotaka tiko na noqu vakasama ka tara tiko vakaukauwa duadua na lomaqu ena gauna oqo na ulutaga oqori, me tekivu mai na gauna era sa vakasasataki au tiko kina na noqu meca.
2 Au a vola yani vei kemudou e vica na vosa me baleta e dua na vunivola. Sa tiko voli vei au e vica na vakasama me baleta na tikina oqo, ka’u sa na vakadeitaka oqo. Sai koya, ni a tukuni yani ena noqu ivola e liu ni dodonu me dua na avunivola, o koya me na raica sara ga e matana, ka vakatalega kina me na rogoca sara e daligana, me rawa kina ni vola na itukutuku ni ka dina vua na Turaga.
3 Ia, ena vuku ni ka oqo, ena dredre sara kina vua e dua ga na vunivola me na tiko ena veigauna kecega, ka qarava na itavi kecega. Me levea na dredre oqo, e rawa ni lesi ena veitabanalevu kece ena koro oqo e dua na vunivola, ka sa buta vakavinaka tu ena kena dau volai vakadodonu sara na veika e yaco ena gauna vata e yaco tiko kina; ka me na dodonu ka matailalai na nona vola na veika kece e yaco, me vakadeitaka ena nona itukutukuvolai ni a raica e matana, ka rogoca e daligana, me vola na tikinisiga, kei na yaca, kei na veika tale eso, kei na itukutuku kece sara ni cakacaka; ka me tukuna talega na yacadratou e lewe tolu era a tiko kina, kevaka a tiko kina e dua, ka na rawa ni ratou vakadinadinataka ena dua ga na gauna eratou kacivi kina na veika vata oqori, me vakadeitaki kina ena anodratou itukutuku e lewe rua se lewe tolu na vosa kecega.
4 Me qai tiko e dua na vunivola raraba, me dau soli yani vua na veitukutukuvolai tale eso, ka kabi vata yani kei na kena sitivikiti ka ra sa dui sainitaka, me ra vakadeitaka ni sa dina na itukutuku era vola. Ni oti oya sa na qai rawa vua na vunivola raraba ni lotu me vola ena ivola levu ni lotu, vata kei na kena sitivikiti kei na ivakadinadina kece sara, kei na nona itukutuku, ni vakabauta vakaidina sara ni ra sa dina na vosa kei na itukutuku e cake, mai na veika e kila me baleta na ituvaki raraba ni nodra bula kei na nodra ilesilesi na tamata oqo ena lotu. Ni sa caka oti na veika oqo ena ivola levu ni lotu, sa na yaco me dodonu ka savasava na itukutukuvolai oqori, ka na vakadeitaka na cakacaka vakalotu me vaka ga ni a raica e matana ka rogoca e daligana, ka tukunikataka na veika vata oqori ena ivola levu ni lotu.
5 Dou na nanuma beka ni sa rui matailalai na ivakarau ni veika oqo; ia me’u tukuna vei kemudou, sa muri ga kina na inaki ni Kalou, ena kena muri na cakacaka vakalotu kei na vakavakarau sa vakarautaka ka lesia na Turaga ni sa bera ni tauyavutaki ko vuravura, me baleta na nodra avakabulai na mate era a mate ka sega ni bkila e dua na ka me baleta na kosipeli.
6 Me kena ikuri, au vinakata tale ga mo dou nanuma ni a vakananuma tiko ko Joni na Daunivakatakila na ulutaga vata oqo me baleti ira na mate, ena gauna a kaya kina, me vaka ko ni na raica ena Ai Vakatakila 20:12—Ia ka’u a raici ira era a mate, na tamata lalai kei na turaga, era sa tu ena mata ni Kalou; a sa tevuki na ivola e so; e dua tani tale na ivola sa tevuki, na ivola ni bula; ia ko ira na mate era sa lewai mai na ka sa volai ena ivola, io me vaka na nodra ivalavala.
7 Dou na kila ena itukutuku oqo ni ra sa dolavi tu na ivola; ka qai dolavi tale e dua na ivola, sai koya na aivola ni bula; ia era na lewai na sa mate ena veika sa volai ena ivola eso oqori, me vaka na nodra cakacaka; o koya qori, sa dodonu kina me ivola e volai tu kina na itukutuku ni nodra cakacaka, na ivola ka tukuni tiko oqo, ka sai koya na bitukutukuvolai era sa maroroi tu e vuravura. Ia na ivola, o koya na ivola ni bula sai koya na itukutukuvolai sa maroroi tu mai lomalagi; na kena ivakavuvuli e veisotari vakavinaka sara kei na ivunau dou sa vakaroti kina ena ivakatakila ka tu ena ivola au sa vola yani vei kemudou ni bera ni’u biuta mai na noqu itikotiko—me volai talega kina mai lomalagi na veika dou sa vola.
8 Ia, na yavu ni cakacaka vakalotu oqo sa koto ga ena akaukauwa ni matabete, mai na ivakatakila nei Jisu Karisito, sa rawa kina me vauci mai lomalagi na veika sa bvauci e vuravura, kei na veika kecega dou sa sereka e vuravura ena sereki mai lomalagi. Se, ena dua tale na kena itukutukuni, ena dua tale na kena ivakavakadewa, na veika kecega dou vola e vuravura ena volai mai lomalagi, ia na veika dou na sega ni vola e vuravura, ena sega ni volai mai lomalagi; ni ra na lewai mai na ivola na nomudou mate, me vaka na nodra dui cakacaka, se era a cakava sara ga o ira vakataki ira na nodra ccakacaka vakalotu, se ena dua tale na kena sala, mai vei ira era veisosomitaki ena vukudra, me vaka na cakacaka vakalotu sa vakarautaka tu na Kalou me dbaleti ira mai na tauyavutaki ni vuravura, me vaka na itukutukuvolai era sa maroroya tu mai me baleti ira na nodra mate.
9 Ena kena irairai beka vei ira eso ni sa rui ivunau kaukauwa eda veivosakitaka tiko oqo—e dua na kaukauwa e vola se vauca vata e vuravura ka vauca vata talega mai lomalagi. Ia ena veitabayabaki kece ni vuravura, ni sa solia na Turaga e dua na aitabagauna ni matabete vua e dua na tamata ena ivakatakila, se ki na dua na umatamata, sa dau soli kina na kaukauwa oqo, Ia, na veika kecega era vakayacora na tamata oqori ena bdodonu e tu vei ira, ena yaca ni Turaga, ka ra vakayacora dina sara ena yalodina, ka maroroya toka e dua na kena itukutukuvolai dodonu ka dina, sa yaco me lawa e vuravura ka vakakina mai lomalagi, ka na sega ni rawa ni bokoci, me vaka na nona lawa ko cJiova cecere. Oqo e dua na ivosavosa yalodina. O cei e rawa ni rogoca?
10 Kei na dua tale, me vaka ena Maciu 16:18, 19: Au sa kaya tale ga vei iko, O iko ko Pita, ia ena dela ni vatu oqo ka’u na tara kina na noqu isoqosoqo lewe ni lotu; ia ena sega ni rawata na matamata ki eli. Au na solia tale ga vei iko na idola ni matanitu vakalomalagi; ia na ka kecega ko na vauca e vuravura, ena vauci mai lomalagi; ia na ka kecega ko na sereka e vuravura, ena sereki mai lomalagi.
11 Ia na ka vuni cecere ka levu duadua ena tikina oqo, kei na ka e vinaka duadua kina na ulutaga sa koto e matada oqo, sa koto ena kena rawati na kaukauwa ni Matabete Tabu. Ki vua sa soli kina na aidola eso oqo ena sega ni dua na kena dredre na kena rawati me kilai na dina e baleta na nodra bvakabulai na luve ni tamata, me baleti ira na mate ka vakatalega kina vei ira na bula.
12 Sa rawati kina na alagilagi kei na bvakarokoroko, ka vakakina na ctawamate rawa kei na bula tawamudu—Raica sa tautauvata na ivakarau ni cakacaka vakalotu ni papitaiso ena dtabadromuci e wai kei na mate, io sa tautauvata na ivakaro oqo kei na ivakaro ko ya; me tabadromuci e wai ka qai lamata cake tale mai wai sa vaka na tucake tale mai na mate ena nodra lamata mai na nodra ibulubulu; ia, na cakacaka vakalotu oqo sa nakiti me rau vakaveiwekanitaki kina na cakacaka vakalotu ni papitaiso me baleti ira na mate, ni sa tautauvata kei na mate.
13 O koya oqo, sa avakatautauvatataki kina na ibulubulu ki na tobu ni bpapitaiso, ka sa vakaroti kina me na tu ena dua na vanua e ruku ni vanua era dau soqoni kina na bula, me ra kilai tani kina na bula mai vei ira na mate, ia na ka taucoko me na tu na kedra ivakatakarakara, io me ra tautauvata kina e dua kei na dua tale—na ka e vakavuravura me vakatakarakarataki kina na veika e vakalomalagi, me vaka e tukuna ko Paula, ena 1 Korinica 15:46, 47 kei na 48:
14 Ia sa sega ni taumada na veika vakayalo; ia na veika ga sa bulia na Kalou; ni sa oti ko ya sa qai tu na veika vakayalo. Na imatai ni tamata sa caka mai na veika vakavuravura, sa ka vakavuravura; na ikarua ni tamata sai koya na Turaga mai lomalagi. Me vaka ni sa ka ni vuravura, era sa vakakina ko ira sa caka ena veika vakavuravura; ia me vaka ni sa ka ni lomalagi, era sa vakakina ko ira sa caka ena veika vakalomalagi. Ia me vaka ni sa baleti ira na nomudou mate na veika sa volai e vuravura, na kena sa maroroi tu vakavinaka, sa vakatalega kina na itukutuku mai lomalagi. Oqori, na kaukauwa ni aveivauci ka na vesuka vata, ia ena dua na kena ibalebale ni vosa oqori, sa bidola ni matanitu, ka sa koto kina na idola ni ckila ka.
15 Ia oqo, oi kemuni na taciqu kei na ganequ lomani, meu vakadeitaka mada vei kemuni ni sai ira oqo na ivakavuvuli e baleti ira na mate kei ira na bula eda na sega ni rawa ni raica vakamamada, me vaka ni sa baleta na noda vakabulai. Ni sa yaga ka veiganiti ki na noda vakabulai na nodra avakabulai, me vaka sa tukuna ko Paula me baleti ira na qase—kevaka e sega o keda, e ra na sega ni bvakavinakataki rawa—ia kevaka e sega o ira na wekada era sa mate, e da na sega ni vakavinakataki.
16 Ia oqo, me baleta na nodra papitaiso na mate, au na tukuna tale vei kemuni e dua na vosa a cavuta ko Paula, ena 1 Korinica 15:29: Kevaka sa sega ni vakaoqo, era na vakaevei ko ira sa papitaisotaki ena vukudra na mate, kevaka sa sega sara ni tucake tale ko ira na mate? A cava era sa papitaisotaki kina ena vukudra na mate?
17 Kei na dua tale, me ikuri ni vosa oqori, au na cavuta tale vei kemudou na nona vosa e dua na parofita, sa dei na matana ena avakalesui tale mai ni matabete, na veika lagilagi ena qai vakatakilai mai ena veisiga e muri, ka vakakina ena dua na kena ivalavala digitaki na kena ka lagilagi duadua mai vei ira na veiulutaga kecega e okati ki na kosipeli tawamudu, me vaka, na papitaiso ena vukudra na mate; ni sa kaya ko Malakai, ena iotioti ni wase, tikina e 5 kei na 6: Raica au na talai bIlaija na parofita e liu vei kemuni, ena qai lako mai e muri na siga i Jiova e levu ka rerevaki: ia ena vagolea ko koya na lomadra na qase ki vei ira na gone, kei na lomadra na gone vei ira na nodra qase, deu na lako mai ka cudruva na vanua ena veivakarusai.
18 Au rawa ni vakadewataka me amatata cake sara mai na kena oqo na itukutuku oqo, ia na kena ituvaki mada ga oqo sa rauta vakavinaka na noqu inaki. Sa rauta mada ga me da kila, ena vuku ni tikina oqo, ni na vakanakuitataki ko vuravura ena dua na cudruvi, vakavo kevaka sa dua na bisema kaukauwa, me umani ira vata na qase kei ira na gone, ena dua na ulutaga se dua tale—ia raica na ulutaga cava oqori? Na nodra cpapitaisotaki na mate. Ni da na sega ni rawa ni vakavinakataki sara koi keda kevaka e sega o ira; era na sega talega ni vakavinakataki sara ko ira kevaka e sega o keda. Ia era na sega ni vakavinakataki sara ko ira se koi keda, ke sega ko ira sa mate ka ra vakabauta tu na kosipeli; ni sa gadrevi me baleta na kena vakacurumi mai na ditabagauna ni taucoko ni gauna, io na itabagauna sa tekivu tiko oqo na kena vakacurumi mai, me vakayacori mada e dua na veisemati e taucoko, ena nodra umani vata na itabagauna, na idola, kei na kaukauwa, kei na lagilagi, ka vakatakilai mai ena gauna i Atama ki na gauna oqo. Ia e sega walega ni o koya oqori, na veika e se bera ni vakatakilai mai na etauyavutaki ni vuravura, ia sa vunitaki tu mai vei ira na vuku ka lewa matau, ena vakatakilai vei ira na fgonelalai kei ira na gone dramidrami ena gauna oqo, na itabagauna ni taucoko ni gauna.
19 Ena gauna oqo, na cava eda sa rogoca ena kosipeli sa vunautaki vei keda? Na domo ni mamarau! Na domo ni loloma levu mai lomalagi; kei na domo ni adina mai na loma ni qele; na itukutuku rekitaki vei ira na mate; na domo ni mamarau vei ira na bula kei ira na mate; na itukutuku brekitaki. Na kena lagilagi ena ulu ni vanua na cyavai koya sa kauta mai na itukutuku rekitaki, ka sa tukuna mai ki Saioni: Raica, sa lewa na nomu Kalou! Me vaka na dtegu kei Kameli, sa na vakakina na nodra kila ka me baleta na Kalou!
20 Kei na dua tale, na cava eda sa rogoca? Na itukutuku rekitaki mai aKumora! Ko bMoronai, e dua na agilosi mai lomalagi sa tukuna na kena sa vakayacori na parofisai—na civola ena qai vakatakilai mai. Na domo ni Turaga ena lekutu mai dFeieti ena yasayasa vaka-Seneka, sa tukuni iratou na lewe tolu me ratou evakadinadinataka na ivola! Na domoi fMaikeli ena bati ni Sasukuena, ka kila na tevoro ena nona rairai mai me vaka na agilosi ni grarama! Na domoi hPita, Jemesa kei Joni ena lekutu ena kedrau maliwa ko Amoni na yasayasa vaka-Sasukuena kei Kolosivili ena yasayasa vaka-Burumu, ena uciwai na Sasukuena, ka ratou tukuna kina ni sa tu vei iratou na iidola ni matanitu vakalomalagi, ka vakakina na itabagauna ni taucoko ni gauna!
21 Kei na dua tale, na domo ni Kalou ena nona rumu na aqase ko Witima mai Feieti ena yasayasa vaka-Seneka, ena veigauna eso ena veivanua duidui ena gauna taucoko ni kena veitosoyaki ka vakararawataki na Lotu i Jisu Karisito ni Yalododonu Edaidai! Kei na domoi Maikeli, na agilosi liu; na domodrau tale ga ko bKeperieli kei cRafaele, kei na vuqa tale na dagilosi duidui, me tekivu mai vei Maikeli se ko eAtama ka yacova na gauna oqo, era sa tukuna kecega na nodra dui fitabagauna, na nodra dodonu, na nodra ilesilesi, na nodra dokai, na nodra vakaturaga kei na lagilagi, kei na kaukauwa ni nodra matabete; ka vakatakilai mai ena laini ki na laini, na givakavuvuli ki na ivakavuvuli; vakalailai eke, ka vakalailai e kea; era sa mai vakacegui keda ena nodra tukuna na veika sa bera ni yaco me tudei kina na noda hvakanuinui.
22 Oi kemudou na wekaqu, me da kakua beka ni tomana tiko na inaki cecere vakaoqo? Me toso ki liu ka kakua ni suka ki muri. Na yaloqaqa, kemudou na wekaqu; ka toso tikoga ki liu, ki liu ki na qaqa! Me reki na lomamudou, ka marau vakalevu sara. Me kacabote mai ko vuravura ena alagasere. Me ra tukuna na mate na sere ni veivakacaucautaki tawamudu ki vua na Tui ko bImanueli, o koya sa lesia tu, ni bera ni buli ko vuravura, na veika ena rawa kina vei keda me da cvueti ira tani mai na nodra dvaleniveivesu; io me ra sereki mai na nodra vesu tu.
23 Me ra kaila ena reki na aveiulunivanua, io dou kaila vakadomoilevu na veibuca; dou seretaka na nona lagilagi na nomudou Tui Tawamudu, oi kemudou na veiwasawasa kei na vanua mamaca! Mo dou drodro sobu ena marau na veiuciwai, na uciwai lalai kei na veisoniwai! Me vakacaucautaka na Turaga na veikau ni lekutu kei na vunikau kecega ni vanua; ia dou kaila ena marau na bveivatu! Dou ia vata na sere na matanisiga, na vula kei na ckalokalo ivolasiga, io dou kaila ena reki oi kemudou kecega na luve ni Kalou! Me vakacaucautaka tiko ga na yacana me sega ni mudu ka sega ni mudu na ka buli kecega! Ka’u sa kaya tale, sa lagilagi vakaidina na domo eda sa rogoca mai lomalagi, ka tukuna tiko ki daligada, na lagilagi, kei na veivakabulai, kei na rokovi, kei na dtawa mate rawa, kei na ebula tawamudu; na veimatanitu vakatui, kei na kaukauwa!
24 Raica, sa voleka ni yaco mai na asiga sa levu ni Turaga; ia ko cei ena byalodei ena siga ni nona lako mai, io ko cei me na tu rawa ni sa rairai mai ko koya? Raica sa vaka na nona bukawaqa na cdausava koula ko koya, ka vaka na nodra sovu na dausava isulu; ia ena tiko ko koya me vaka e dua sa dau dvakawaicalataka ka savata na siliva, ka na vakasavasavataki ira na kawa i eLivai, ka savai ira me vaka na koula kei na siliva, me ra vakacabora kina vua na Turaga na fivakacacabo ena bula dodonu. Ia koi keda na lewenilotu, na Yalododonu Edaidai me da vakacabora vua na Turaga nai vakacacabo ena bula dodonu; me da kauta yani ki na nona valetabu, ni sa vakacavari, e dua na ivola ka lewena na kedra gitukutukuvolai na noda mate, ka sa kilikili me ciqomi ena kena ivalavala kecega.
25 Oi kemudou na wekaqu, e se levu tu na ka me’u tukuna vei kemudou ena vuku ni tikina oqo; ia sa rauta mada ena gauna oqo, ka na qai tomani na ulutaga oqo ena dua tale na gauna. Koi au, me vaka ena veigauna kecega, na nomudou tamata yalomalumalumu ka itokani sega ni dau veivukiyaki,
Josefa Simici.


text:
E Bibi Vei Jiova na Nomu Vakaemeni
E BIBI vei Jiova na noda sokalou. E “vakarorogo tiko qai vakatudaliga” nida veitalanoa na nona tamata. E kauaitaka vakabibi o Jiova na ka kece eda cakava nida vakacaucautaki koya, ke nanumi mada ga ni ka lailai. (Mala. 3:16) Kena ivakaraitaki, dikeva mada na vosa eda dau cavuta vakalevu na “emeni.” E lekaleka ga, ia vakacava e bibi vei Jiova? Io! Me kilai na vuna, meda dikeva mada na kena ibalebale kei na sala e vakayagataki kina ena iVolatabu.
“ERA . . . KAYA NA TAMATA KECE, ‘EMENI!’”
Na vosa vakavalagi ni “emeni” e kena ibalebale “me yaco mada ga,” se “io.” E vu mai na vosa vakaIperiu e kena ibalebale na “yalodina,” kei na “nuitaki.” E dau cavuti ena so na gauna ena bubului. Ni sa bubului oti e dua, ena kaya na emeni me vakadeitaka ni donu na ka e cavuta, ena lewai tale ga ena ka kece e bubuluitaka. (Tiko 5:22) Ni tukuna e matanalevu na “emeni,” qori ena uqeti koya me dei ena ka e bubuluitaka.—Niem. 5:13.
E volai ena Vakarua wase 27 e dua na sala vakasakiti e cavuti kina na “emeni.” Nira butuka na Vanua Yalataki na Isireli, a vinakati mera soqoni ena lomadonu ni Ulu i Ipali kei Ulu i Kirisimi mera rogoca ni wiliki e cake na Lawa. Ena vinakati mera rogoca, mera duavata tale ga kei na ka e wiliki. Era vakaraitaka nodra duavata nira tukuna “Emeni!” ena gauna e wiliki kina na isau ni talaidredre. (Vkru. 27:15-26) Raitayaloyalotaka mada na domodra e vica vata na udolu na tagane, yalewa, kei na gone nira cavuta vakadomoilevu, “Emeni!” (Josua 8:30-35) Era na sega vakadua ni guilecava na ka kece era cavuta ena siga qori. Era cakava na Isireli na ka kece era bubuluitaka, ni volai me baleti ira: “Era qaravi Jiova tiko ga na Isireli ena gauna taucoko i Josua kei na nodra gauna taucoko na qase era bula tiko ni sa mate o Josua, era kila tale ga na ka kece e vakayacora o Jiova vei ira na Isireli.”—Josua 24:31.
E cavuta tale ga o Jisu na “emeni” me vakadeitaka ni dina na ka e tukuna, ia e duatani na sala e vakayagataka kina. E sega ni tukuna “emeni” (kena vakadewa vakavalagi Maciu 5:18; Joni 1:51) Qori me vakadeitaka vei ira na rogoci koya ni dina na ka e tukuna. Sa rauta me vosa va qori o Jisu ni o koya ga e vakadonuya na Kalou me vakayacora na nona vosa ni yalayala.—2 Kor. 1:20; Vkta. 3:14.“e dina”) ni cavuti oti e dua na ka, ia e cavuta rawa ni bera ni tukuna e dua na ka me vakadeitaka ni dina. So na gauna, e dau cavuta veitaravi “emeni emeni” (e vakadewataki vakaViti me “au kaya vakadodonu”). (
“ERA KAYA KECE NA LEWENIVANUA, ‘EMENI!’ ERA VAKACAUCAUTAKI JIOVA SARA”
Era cavuta tale ga na Isireli na “emeni” nira vakacaucautaki Jiova kei na nodra masu. (Niem. 8:6; Same 41:13) Nira cavuta na vakarorogo na “emeni” ni oti na masu, e vakaraitaka nira sa duavata kei na ka e masulaki. Qo e dua na sala era vakaitavi kece kina, era marautaka tale ga nodra qaravi Jiova. A yaco qori ena gauna e kauta mai kina o Tui Tevita na Kato i Jiova i Jerusalemi. Ni caka na kena soqo, e qai cavuta nona masu o Tevita mai vu ni lomana me vaka e dua na sere. E volai qori ena 1 Veigauna 16:8-36. E uqeti ira sara ga na vakarorogo na ka e cavuta, “era [qai] kaya kece na lewenivanua, ‘Emeni!’ era vakacaucautaki Jiova sara.” Dua na ka nodra marau nira duavata ena sokalou.
Era cavuta tale ga na “emeni” na lotu vaKarisito ena imatai ni senitiuri nira vakacaucautaki Jiova. Era vola tale ga na dau vola iVolatabu. (Roma 1:25; 16:27; 1 Pita 4:11) E vakamacalataki ena Vakatakila nira vakacaucautaki Jiova na kabula vakayalo mai lomalagi nira kaya: “Emeni! Vakacaucautaki Ja!” (Vkta. 19:1, 4) Nira dau soqoni na lotu vaKarisito ena gauna e liu, era dau cavuta na “emeni” ni oti na masu. (1 Kor. 14:16) Era sega ni dau cavuta wale tu ga na vosa qori.
BIBI NI NOMU VAKAEMENI
Nida sa kila na inaki era cavuta kina na “emeni” na dauveiqaravi i Jiova, sa qaimatata na vuna meda tinia kina na masu ena “emeni.” Nida vakaemeni ni oti noda masu, e vakaraitaka nida masu mai vu ni lomada. Nida vakaemeni tale ga ni oti nona masu e dua, ke sega mada ga ni rogoci, e vakaraitaka nida duavata kei na ka e masulaki. Dikeva eso tale na vuna e bibi kina noda cavuta na “emeni.”
Eda rogoca vinaka na masu ni okati ena noda sokalou. Na masu e okati ena noda sokalou vei Jiova. E bibi gona na ka eda cavuta kei na noda itovo ena gauna ni masu. Nida vinakata me vakaibalebale noda “emeni,” eda na doka na masu qai vakarorogo vinaka.
Eda na duavata ena sokalou. Ni dua e masu e matanalevu, era rogoca kece na lewe ni ivavakoso. (Caka. 1:14; 12:5) Nida cavuta na “emeni” kei ira na tacida ni oti na masu, e vakaduavatataki keda. Ke da cavuta lo, se cavuta e cake, ena rogoca o Jiova na ka eda kerea vakaivavakoso.
Eda vakacaucautaki Jiova. E raica vinaka tu o Jiova na noda ivakarau ni sokalou, ke sega mada ga ni laurai levu. (Luke 21:2, 3) E kila vinaka na ka e tu e lomada kei na inaki ni ka eda cakava. Ke da soqoni mada ga mai vale ena talevoni, eda kila ni kauaitaka tale ga o Jiova na noda vakaemeni. Eda duavata tiko kei ira na tacida ena noda vakacaucautaki Jiova.
Ena rairai nanumi ni dua ga na ka lailai na vakaemeni, ia e bibi dina. E kaya e dua na Bible encyclopedia: “Nira cavuta na tamata ni Kalou e dua na vosa qo, era vakaraitaka kina na nodra nuidei, veitokoni, kei na nodra vakanuinui.” Me vakamarautaki Jiova mada ga na noda dau vakaemeni. —Same 19:14.


text:
DABE ENA MATAI NI TUTU NI POIDI NA TIMI NI ALL BLACKS
Written by Demesi Kakaya on September 5, 2022
Toso cake ki nai matai ni tutu ena poidi ena sotasota ni Rugby Championship na timi ni All Blacks ni oti na nona vakadruka vakaca na timi ni Argentina.
Esa liu tiko ena 10 na poidi na timi ni All Blacks ka rau tiko ena 9 na poidi o Australia, South Africa kei Argentina.
Erau na sota tiko na timi ni Wallabies kei na All Blacks ni vo e 15 na miniti me 10 ena bogi ni Lotulevu mai oqo, oya nai ka 15 ni siga.
Ka rau na sota talega na timi ni Argentina kei na timi ni South Africa ni sivi na 7 ena 10 na miniti ena mataka ni Sigatabu mai oqo, oya nai ka 18 ni siga ni vula oqo.
SOURCE : FIJI VILLAGE


text: 13 Na gone vuku e rogoca na ivakavuvuli nei tamana,+Ia na dauveivakalialiai e sega ni vakarorogo ni vunauci.*+2 Ena kania na ka vinaka na tamata mai na vua ni ka e tukuna,*+Ia na ka era galeleta na veidabui na ivalavala voravora.3 O koya e qarauna na gusuna* e maroroya na nona bula,+Ia o koya e dolava vakalevu na tebenigusuna ena rusa.+4 Na tamata vucesa e garova e levu na ka, e sega na ka e rawata,+Ia o koya e gumatua ena vakamamautaki vakalevu.+5 Na tamata yalododonu e cata na lasu,+Ia na nodra ivalavala na tamata ca e vakamadua, e rogorogo ca.6 Na cakadodonu e taqomaki koya e sega ni cala,+Ia na caka ca ena rusa kina na ivalavala ca.7 Ena rairai vutuniyau e dua ia e sega vua na ka,+Ena rairai dravudravua e dua tale ia e levu vua na iyau.8 Na ivoli ni bula ni tamata na iyau,+Ia o ira na dravudravua era sega ni vakarerei.*+9 Na nodra rarama na yalododonu e serau,*+Ia na nodra cina na tamata ca ena boko.+10 Na viavialevu e vakatubura na veileti,+Ia o ira na qara ivakasala* era vuku.+11 Na iyau e rawati totolo* ena lailai,+Ia o koya e kumuna vakalalai* na nona iyau ena tubu.12 Ni daro na ka e namaki* e tauvimate kina na lomada,+Ia e kau ni bula ni yaco na ka e vinakati.+13 O koya e beca na ivakavuvuli* ena totogitaki,+Ia o koya e doka na ivakaro ena vakaicovitaki.+14 Na ivakavuvuli* ni tamata vuku e ivurevure ni bula+Me lako tani kina e dua mai na dai ni mate.15 Na vuku dina e vakadonui kina e dua,Ia na nodra sala na veivakaisini e voravora.16 Na tamata yalomatua e lewa vinaka na nona ivalavala,+Ia o koya e lialia e vakaraitaka na nona lialia.+17 Na italai ca ena bale ina ca,+Ia na mata yalodina ena veivakabulai.+18 O koya e vakawalena na veivakavulici ena dravudravua, ena beci,Ia o koya e muria na veivakadodonutaki* ena dokai.+19 Ni yaco na ka e vinakati ena marau kina na tamata,+Ia o ira na lialia era cata ni biuta na ka ca.+20 O koya e vakailala kei ira na vuku ena vuku,+Ia o koya e veitokani kei ira na lialia ena tini ca.+21 Na ka ca ena muri ira na ivalavala ca,+Ia ena soli vei ira na yalododonu na ka vinaka.+22 Na tamata vinaka ena biuta tu na nodra ivotavota na makubuna,Ia na nona iyau na tamata ca ena maroroi me nodra na yalododonu.+23 Na nodra were cuki na tamata dravudravua e vuataka e levu na kakana,Ia ena rawa ni kuitaki ena lewa ca.24 O koya e sega ni kuitataka* na luvena e cati koya,+Ia o koya e lomana e gumatua* ni vakavulica.+25 Ena kana na yalododonu me mamau+ kina,Ia na ketena na tamata ca e lala.+


text:
IDONISIA
E Ucui Sera Vinaka
Titi Koetin
-
SUCU 1928
-
PAPITAISO 1957
-
KENA ITUKUTUKU A maqosataka nona vukea na watina e dauveitusaqati me mai kila na ka dina.
—Talanoataka na luvena tagane o Mario Koetin.
E MARAMA yalovinaka qai veikauaitaki o tinaqu, e doka tale ga na iVolatabu. A vulica na iVolatabu kei Gertrud Ott, na daukaulotu e Manado, North Sulawesi, qai ciqoma na ka dina. Na tamaqu o Erwin e vakaitutu levu ena baqe, e jeameni tale ga ni tabana ni voli sea e Jakarta. E sega sara ga ni taleitaka na lotu vou i tinaqu.
Sa qai solia vei Nana na digidigi ena dua na siga.
E taroga ena cudru: “Na cava o vinakata, nomu lotu se o watimu?”
E vakasama vinaka sara o Nana. Sa qai tukuna vakamalua, “Au vinakata ruarua, na watiqu, meu qaravi Jiova tale ga.”
E sega sara ga ni vosa rawa o tamaqu, mai malumu yani nona cudru.
Toso na gauna, sa malumu nona veitusaqati ni lomani Nana vakalevu qai qoroya na nona ivakasala yaga.
E vinakata o tinaqu me tomani koya ena sokalou dina o tamaqu, mani masulaka qori e veisiga. E vakasamataka sara ni dau via vulica eso tale na vosa o Tata. Sa qai vakabira ena so na vanua e lomanivale na tikinivolatabu e volai vakavalagi, e kaya vei Tata ni cakava ya me kila vinaka kina na vosa vakavalagi. Ni kila ni dau taleitaka o Tata na vosa e matanalevu, e kerea sara o Nana me rau vakatovotovotaka vata na nona itavi ena Koronivuli ni Vuli Vunau. E vakadonuya o Tata. Ni raica ni turaga dauveikauaitaki, e kerea o Nana me rau vakaicilitaka na ivakatawa ni tabacakacaka. E vakadonuya tale o Tata. Ni kila ni bibi vei tamaqu na nona vuvale, e kerea o Nana me keitou lai dabe vakaveitamani ena soqo ni veiwasewase, keitou mani gole vata.
E vakamalumu wakanikau na vosovoso i tinaqu kei na nona qaseqasetaka na ka e cakava. E tekivu gole ina soqoni o Tata ni keitou tiko voli mai Igiladi, rau lai veitokani sara kei John Barr a qai lewe ni iLawalawa Dauvakatulewa ni iVakadinadina i Jiova. Dua na ka na marau nei tinaqu ena gauna e papitaiso kina o tamaqu. Sa qai lomani Nana ga vakalevu ena veiyabaki e muri.
E tarai ira kece na kilai tinaqu na nona itovo rakorako, veidokai, kei na nona matua vakayalo
Era kaya eso na neitou itokani ni o Nana e vakataki Litia, na marama lotu vaKarisito ena imatai ni senitiuri e dau veikauaitaki. (Caka. 16:14, 15) Ia ena noqu rai, o Nana e vakataki Sera ena nona dau vakamalumalumu mai vu ni lomana vua na watina o Eparama. (1 Pita 3:4-6) E tarai ira kece na kilai tinaqu na nona itovo rakorako, veidokai, kei na nona matua vakayalo. Na nona ivakaraitaki e uqeti tamaqu tale ga me gole mai ena dina. Io, e ucui Sera vinaka sara ga.


text:
IDONISIA
Tete na Cakacaka ina Tokalau
A lesi ena 1953 o Peter Vanderhaegen me ivakatawa ni tabacakacaka e Idonisia. Na vanua ena sikova e kovuta e rauta ni 5,100 na kilomita mai na tokalau ina ra, qai 1,800 na kilomita mai na vualiku ina ceva. Ni veisiko voli ena veivanua qori, e dau sotava e levu na ituvaki e se sara ga kina na votona.
A sikova na tokalau kei Idonisia o Brother Vanderhaegen ena 1954. E duidui na matalotu ena yasayasa qori. Kena ivakaraitaki, na veiyanuyanu e Bali e levu kina na lotu Idu, e levu na Musolomani e Lombok kei Sumbawa, o Flores e levu kina na Katolika, qai levu na lotu Tawase e Sumba, Alor, kei Timor. Ena nona ilakolako i Kupang na koroturaga kei West Timor, a vodo ena dua na waqa savoleka tu mada ga ni kasura. E dau vunau ena so na yanuyanu e kele vakalailai kina na waqa. E kaya o Brother Vanderhaegen: “E rua na macawa noqu vunau voli e Timor. Dua na ka na taubi ni uca, ia au veisoliyaka kece na ivola, era kerea e le 34 me vakau yani vei ira na mekesini, au tauyavutaka tale ga e levu na vuli iVolatabu.” Eratou lesuvi ira na tataleitaki na painia lavotaki, lai tauyavu sara e dua na ivavakoso e Kupang. Oti sa qai tete na cakacaka ina veiyanuyanu o Rotè, Alor, Sumba, kei Flores.
E tuburi ira na italatala ni lotu Tawase na cudru kei na vuvu, nira sa vakarorogo tiko vei ira na tacida na nodra lewenilotu. A vuli iVolatabu tiko kei ira na tacida o Thomas Tubulau, dua na qase ligaidua e dau buli iyaya mai na kaukamea mamare. E vakaroti koya na italatala me muduka nona vuli, ni na vakamatei e dua ke tukuna tiko ga vei ira eso tale na ka sa vulica. E kaya ena doudou o Thomas: “E sega ni dau vosa va qori na lotu vaKarisito. Au na sega ni curuma tale na nomu valenilotu.” A mai dua na italatala gugumatua ni itukutuku vinaka o Thomas, qai lesi me painia lavotaki na luvena yalewa.
Era vinakata sara ga na italatala e Timor me tagutuvi vakadua nodra cakacaka na tacida. E mana nodra veivakabukani ena 1961, nira vakadonuya na vakailesilesi ni mataivalu kei na tabana ni matanitu e qarava na veika vakalotu me vakatabui na vunau e veivale. Era mani veisautaka na tacida na nodra iwalewale ni vunau. Era lai vunau vei ira na tu ena makete kei na toevu, vei ira na gonedau era lesu mai na qoli, kei ira na vuvale era samaki ibulubulu. Ia e vuki na uto nira kaburaka ena retio na vakailesilesi ni mataivalu ni sa soli ina matalotu kece e Timor na galala ni sokalou. Ni kaya na tabana e qarava na veika vakalotu ni se tabu tiko ga na vunau e veivale, era kerea na mataveitacini me vakaivolataki na nodratouitukutuku. Eratou sega ni via cakava ya na vakailesilesi, era mani tomana nodra vunau e veivale na tacida.
Ni ratou yaco yani e Papua ena 1962 na daukaulotu o Piet kei Nell de Jager, o Hans kei Susie van Vuure, era tusaqati ratou tale ga na italatala ni lotu ni Veivanua vaKarisito. Eratou tukuna e tolu na italatala me ratou lai vunau ena dua tale na vanua na daukaulotu. Ena nodra ivunau e valenilotu, ivola tabaki, kei na itukutuku kaburaki ena retio, era beitaki ira vakailasu na tacida na italatala nira vakatubuca ina matanitu. Era vesumonataki ira na lewenilotu era sa vuli iVolatabu, era vakarerei ira se vaqumi ira. Era veivakasaurarataki tale ga na italatala mera saqata na cakacaka vakavunau na turaga ni vanua.
E seva nodra sasaga na italatala ni a sureti ratou na daukaulotu ina nona koro e dua na turaga ni vanua. E nanuma lesu o Hans: “E kacivi ira mai na lewenikoro na turaga ni vanua, keirau vakamacalataka sara vakalekaleka kei Piet na neitou cakacaka. Erau qai vakatasuasuataka na neirau lewenivale na neitou tukituki, curu i vale ke ra veiciqomi, qai vakamacalataka vakalekaleka e dua na itukutuku vakaivolatabu. E marautaka na turaga ni vanua kei ira na lewenikoro na kena iwalewale ya, qai solia na galala me keitou vunau.”
Keitou ciqomi va qori ena so tale na vanua. E tu tu yadua mera saqata na cakacaka vakavunau na Musolomani, era veitusaqati ga vakalevu na italatala ni lotu Veivanua vaKarisito. E se yaco tiko ga nikua na ivakarau qori.
“Kau ina Matadra na Kovana . . . me iVakadinadina”
E tukuna vei ratou na nona tisaipeli o Jisu: “Dou na qai kau ina matadra na kovana kei na tui ena vukuqu, me ivakadinadina vei ira kei ira tale ga na veimatanitu.” (Maciu 10:18) E yaco vakalevu na vosa qori e Idonisia.
A tabaka ena 1960 e dua na daunicioloji mai Necaladi na ivola era beitaki kina na tacida nira lotu vaKarisito lasu. Na ivola qori e vakavuna mera veibeitaki tale ga e levu na italatala. Kena ivakaraitaki, e volavola e dua na italatala ina tabana e qarava na veika vakalotu, qai beitaki ira na tacida nira “vakasesei ira na nodra lewenilotu.” Nira kacivi na tacida mera lai vakamacala ena ka era beitaki kina, era tukuna ga na ka dina ra qai vunau vinaka sara. E kaya e dua na vakailesilesi vei ira na nona itokani: “Ni kua ni cakava e dua na ka vei ira na iVakadinadina i Jiova. Era veivakayadrati tiko vei ira na lotu Tawase.”
Era kerea ena 1964 eso na italatala ni lotu Tawase me vakatabuya na nodra cakacaka na tacida na Komiti ni Palimedie qarava na veika vakalotu kei na bula raraba. Ia e kerea na valenivolavola ni tabana me vakamacala vei ratou na lewe ni komiti. E kaya o Tagor Hutasoit: “E voleka ni dua na aua neitou vakamacala, keitou vakamatatataka kina na cakacaka ni veivakavulici ena iVolatabu. E qai veibeitaki vakailasu e dua na daunipolitiki lotu Tawase ni keimami matalotu dau vakatubuca e Papua. Ia e duatani nodra rai na Musolomani era lewe ni komiti, era kaya vei keimami: ‘E vakadonuya na Yavu ni Vakavulewa na galala ni sokalou, e tu gona vei kemuni na dodonu moni vunau.’” Oti na bose kei ratou na komiti, e kaya e dua na vakailesilesi liu ni matanitu e Papua: “Na matanitu vou . . . e vakadonuya na galala ni sokalou, e okati e keri na lotu vovou kece e tauyavu.”


text:
Qalo
Qalo na nona propulsion e dua na tamata ena wai, e vakavuqa ni dau vakacagicagi, qito, se itataqomaki. Na locomotion e rawati mai na yavavala ni ka na, na yago, se ruarua. Na tamata e rawa ni tu vua na underwater ni icegu kei na kevaka ubia rudimentary locomotive ena loma ni macawa ni sucu, me dua na kena isau ni itataqomaki. Na qalo e dau tu ga ena dua na itaviqaravi ni veivakabulabulataki raraba, kei na so na veimatanitu, na lesoni ni sisili sa tiki compulsory ni lewenivuli ni vuli. Me vaka e dua na qito formalized, sa dau tu na sisili ena dua na ituvaki ni vanua, vakamatanitu, kei na veisisivi e vuravura raraba, oka kina na veika vou ni gauna oqo Vulaikatakata Olimipiki.


text:
Ai Vakamacala Taumada
Na Vunau kei na Veiyalayalati e ivakasokumuni ni ivakatakila vakalou kei na itukutuku ni veivakauqeti ka soli me baleta na kena tauyavutaki kei na vakalawataki ni matanitu ni Kalou ena vuravura ena veisiga mai muri. E dina ni levu na wase ni ivola oqo e vagolei sara ga vei ira na lewe ni Lotu i Jisu Karisito ni Yalododonu Edaidai, ia na itukutuku, na ivakasala kei na veivakauqeti sa yaga ki na tamata kecega ka tiko talega kina na veisureti ki na tamata kece ena veivanua taucoko me ra rogoca na domo ni Turaga ko Jisu Karisito, ni tukuna vei ira na veika me baleta na nodra tiko vinaka ena bula oqo, kei na sala me ra rawata kina na veivakabulai tawavakaiyalayala.
E vuqa na ivakatakila ena itukutuku vakasokumuni oqo e a ciqomi mai vei Josefa Simici Lailai, na imatai ni parofita ka peresitedi ni Lotu i Jisu Karisito ni Yalododonu Edaidai. E so tale a qai soli mai vei ira e so na kena isosomi ena Mataveiliutaki (raica na ikau ni V&V 135, 136 kei na 138, kei na iVakaro Raraba 1 kei na 2).
Na ivola ni Vunau kei na Veiyalayalati e dua vei ira na ivolayavu ni Lotu me ikuri ni iVolatabu, na iVola i Momani, kei na Mataniciva Talei. Ia, na Vunau kei na Veiyalayalati e rui talei duadua baleta ni sega ni vakadewa ni dua na itukutuku makawa, ia e vu mai ena gauna oqo ka solia mai na Kalou vei ira na Nona parofita digitaki ena vakalesui mai ni Nona cakacaka tabu kei na tauyavutaki ni matanitu ni Kalou e vuravura ena gauna oqo. Ena ivakatakila, ena rogoca e dua, na domona malumu ka rui laulau na Turaga ko Jisu Karisito, ni sa vosa tale tiko mai ena itabagauna ni taucoko ni gauna; kei na cakacaka sa tekivutaki oqo e sa vakarautaki kina na iKarua ni Nona Lako Mai, me vakayacori kina ka veidonui kei na nodra vosa kece na parofita tabu mai na itekivu kei vuravura.
O Josefa Simici Lailai a sucu ena i ka 23 ni Tiseba 1805, mai Saroni, Yasayasa vaka-Winisa, e Vemoni. Ena nona gauna ni gone, e a toki vata kei iratou na nona matavuvale ki Menijesita ni gauna oqo, ena ra kei Niu Ioka. Ena gauna ko ya ni vakaitikotiko voli e kea ena vulaitubutubu ni 1820, ni sa yabaki tinikava, a raica kina na imatai ni nona raivotu, ka rau a veisiko vakatamata mai kina na Kalou, na Tamada Tawamudu, kei na Luvena ko Jisu Karisito. A tukuni vua ena raivotu oqo, ni Lotu dina i Jisu Karisito ka a tauyavutaki ena gauna ni Veiyalayalati Vou, ka qaravi kina na taucoko ni kosipeli, sa sega ni tiko e vuravura. Na ivakaraitaki vakalou tale e so a qai muri mai ka a vakavulici kina mai vei ira e vuqa na agilosi; ka vakaraitaki vua ni sa tiko vua na Kalou e dua na itavi bibi me vakayacora e vuravura ka sai koya ga ena qai vakalesuya tale mai ki vuravura na Lotu i Jisu Karisito.
Ni sa toso tiko na gauna, sa vukei o Josefa Simici mai na veivuke vakalou me vakadewataka ka tabaka na iVola i Momani. Ena gauna vata ga oqo erau a tabaki kina kei Oliva Kaudari ki na Matabete i Eroni mai vei Joni na Dauveipapitaisotaki ena Me ni 1829 (raica V&V 13), ka oti ga ko ya e rau sa mai tabaki talega ki na Matabete i Melikiseteki mai vei iratou na iApositolo ni gauna e liu ko Pita, Jemesa, kei Joni (raica V&V 27:12). E ra a qai muri mai na veitabaki tale eso ka mai soli kina na idola ni matabete mai vei iratou ko Mosese, Ilaija, Ilaisa, kei na vuqa na parofita ni gauna e liu (raica V&V 110; 128:18, 21). Na veitabaki oqo, era sa vakadeitaka ni sa vakalesui mai na kaukauwa vakalou vua na tamata e vuravura. Ena 6 ni Epereli 1830, ena veidusimaki vakalomalagi, a tauyavutaka kina na Lotu na parofita o Josefa Simici, o ya na Lotu dina i Jisu Karisito ka sa tiko tale ena kedra maliwa na tamata, na kaukauwa me ra vunautaka na kosipeli kei na qaravi ni cakacaka vakalotu ni veivakabulai. (Raica na V&V 20 kei na Mataniciva Talei, Josefa Simici—Ai Tukutuku 1.)
Na ivakatakila tabu oqo era a ciqomi me isau ni masu, ena veigauna e gadrevi kina, ka basika mai na veika era sotava sara tikoga ena bula oqo ka vakaitavi kina na tamata. Era vakasaqara na veidusimaki vakayalo na Parofita kei na nona itokani, ka ra sa vakaraitaka na ivakatakila oqo ni ra sa ciqoma. Ena ivakatakila, ena raica kina e dua na vakalesui mai kei na tasereki ni kosipeli nei Jisu Karisito kei na dolavi mai ni itabagauna ni taucoko ni gauna. Na toso ki na yasayasa vaka ra ni Lotu mai Niu Ioka kei Penisilivenia ki Oaio, ki Misuri, ki Ilinoi, kei na kena itinitini ki na Buca Levu ena ra kei Amerika kei na nodra sasaga vakaukauwa na Lewenilotu ena kena sagai me tara ko Saioni e vuravura ena gauna oqo e mai vakaraitaki talega ena veivakatakila oqo.
E vuqa na iwase ena kena itekivu e baleta tiko na vakadewataki kei na tabaki ni iVola i Momani (raica na wase 3, 5, 10, 17 kei na 19). E so na wase ki muri e vakaraitaka na cakacaka nei Josefa Simici na Parofita ena nona cakava na ivakadewa veiuqeti ni iVolatabu, na gauna a ciqomi kina e vuqa na iwase ni vunau bibi (raica, me kena ivakaraitaki na wase 37, 45, 73, 76, 77, 86, 91, kei na 132, o ira yadudua ka tiko na kena isema ki na vakadewa ni iVolatabu).
Ena ivakatakila, sa tukuni na ivunau ni kosipeli ena kedra ivakamacala na yavu ni itukutuku vinaka me baleta na Lewetolu Vakalou, na vanua e vu mai kina na tamata, na bula dina nei Setani, na inaki ni bula vakayago, na yaga ni talairawarawa, na gadrevi ni veivutuni, na cakacaka ni Yalo Tabu, na veicakacaka vakalotu kei na vakayacori ni veika me rawati kina na bula, na inaki ni vuravura, na ituvaki ni tamata ni sa oti na Tucake Tale kei na Veilewai, na tawamudu ni veiwekani ni bula vakawati, kei na gauna tawamudu ni matavuvale. E vakatalega kina, na tasereki vakamalua ni ituvatuva ni veiliutaki ena Lotu ka vakaraitaki ena veikacivi vakabisopi, na Mataveiliutaki Taumada, na Matabose ni Le Tinikarua, kei na Vitusagavulu kei na nodra yavutaki na itutu ni vakatulewa e so kei na kuoramu. Kena iotioti, na ivakadinadina sa soli nei Jisu Karisito—na Nona vakalou, na Nona tui, na Nona taucoko, na Nona dauloloma, kei na Nona kaukauwa ni veivakabulai—sa biuta na ivola talei oqo ki na veimatavuvale io “sa uasivi cake mai na iyau ni vuravura taucoko” (raica na ulutaga ni V&V 70).
Na ivakatakila eso oqo era a vola taumada na vunivola nei Josefa Simici, ka ra veiwaseitaka na lewe ni Lotu na kena ilavelave volaieliga, me tauyavutaki e dua na ivolatukutuku tudei vinaka, era qai lavetaka na vunivola na ivakatakila oqo ki na ivola ni itukutuku volai, ka ra a vakayagataka na iliuliu ni Lotu ena kena vakarautaki na tabaki ni ivakatakila. A raica ko Josefa kei ira na Yalododonu taumada na ivakatakila me vaka na nodra raica na Lotu: ni bula, vakasakiti, ka na yaco me vakasavasavataki ena ikuri ni ivakatakila. Era kila talega ni rairai a yaco beka eso na cala sega ni nakiti ena gauna e lavetaki tiko kina na ivakatakila ka vakarautaki me tabaki. Oqori na vuna a kerei kina o Josefa Simici ena dua na koniferedi raraba ena 1831 me “vakadodonutaka na cala eso oqori ka na rawa ni kunei ena cakacaka ni Yalo Tabu.”
Ni sa railesuvi oti ka vakadodonutaki na ivakatakila, sa tekivu me ra tabaka na lewe ni Lotu mai Misuri e dua na ivola ka yacana na A Book of Commandments for the Government of the Church of Christ [E Dua na iVola ni iVakaro me baleta na kena Liutaki na Lotu i Karisito], ka tu kina e vuqa na nona ivakatakila taumada na Parofita. Na imatai ni sasaga oqo me tabaki na ivakatakila a mai tini ena nodra sa vakarusa na dauvakacaca na valenitabaivola ni Yalododonu ena Yasayasa vaka-Jekesoni ena 20 ni Julai, 1833.
Ni ra sa rogoca ni sa vakarusai na valenivolavola ni tabaivola mai Misuri, era sa vakavakarau o Josefa Simici kei ira eso tale na iliuliu ni Lotu me laki tabaki na ivakatakila e Katiladi mai Oaio. Me baci vakadodonutaki tale na cala, vakamatatataki na vosa, ka kilai na kena vakatorocaketaki na ivunau kei na tauyavutaki ni Lotu, a raica o Josefa Simici na kena vakadodonutaki na itukutuku lewe ni so na ivakatakila me ra vakarautaki kina ena kena na tabaki ena 1835 me Doctrine and Covenants of the Church of the Latter Day Saints [Vunau kei na Veiyalayalati ni Lotu ni Yalododonu Edaidai]. A vakadonuya o Josefa Simici e dua tale na itabataba ni Vunau kei na Veiyalayalati, ka a tabaki ena vica ga na vula ni oti na nona solia nona bula ena vuku ni nona vakabauta na Parofita ena 1844.
Era dau raica sara vakabibi na Yalododonu Edaidai taumada na ivakatakila ka wilika me itukutuku mai vua na Kalou. Ena dua na gauna ena mua ni 1831, era a wasea kina e vica na italatala qase ni Lotu na nodra ivakadinadina bibi ni sa vakadinadinataka ki yalodra na Turaga na dina ni ivakatakila eso oqori. A qai tabaki na ivakadinadina eso oqori ena itabataba ni Vunau kei na Veiyalayalati ena 1835 me vaka ni nodra ivakadinadina volai na iApositolo Le Tinikarua:
iVakadinadina ni
Tinikarua na iApositolo ki na Dina ni
Vola ni Vunau kei na Veiyalayalati
Na nodra iVakadinadina na iVakadinadina ki na iVola ni iVakaro ni Turaga, na ivakaro ka solia o Koya ki na Nona Lotu vei Josefa Simici Lailai, o koya sa lesi mai na domo ni Lotu ena inaki oqo:
Ena vuku ni ka oqo, keitou sa yalorawarawa kina me vakadinadinataka ki na vuravura taucoko ni kawatamata, ki na veika bula kecega e delai vuravura, ni sa vakatakila na Turaga ki yaloi keitou, ena kaukauwa ni Yalo Tabu sa soli mai vei keitou, ni ivakaro kece oqo e a soli ena veivakauqeti ni Kalou, ka sa yaga vakalevu ki na tamata kece ka sa dina sara.
Keitou solia na ivakadinadina oqo ki vuravura, a vukei keitou kina na Turaga; ia ena loloma soli wale ni Kalou na Tamada, kei na Luvena, ko Jisu Karisito, keitou sa vakatarai kina ena itavi dokai oqo ena kena wasei na ivakadinadina oqo ki vuravura, ka keitou sa marau vakaidina sara kina, ka masulaka vua na Turaga e veigauna me na yaga vakalevu vei ira na luve ni tamata.
Na yacadra na Le Tinikarua o:
-
Tomasi B. Masi
-
Tevita W. Peteni
-
Biriqemu Yaga
-
Iba C. Kimiboli
-
Osoni Aidi
-
Viliame E Makilelini
-
Pali P. Pereta
-
Luke S. Jonesoni
-
Viliame Simici
-
Osoni Pereta
-
Joni F. Bonitoni
-
Laimeni E. Jonesoni
Na kena tabaki tale e muri na Vunau kei na Veiyalayalati, era sa vakacurumi kina na ikuri ni ivakatakila se na itukutuku bibi tale e so, me vaka sa tauri ka ciqomi mai na bose ivakarau se koniferedi ni Lotu. Na itabataba ena 1876, ka vakarautaka o Elder Osoni Pereta ena veidusimaki nei Biriqemu Yaga, a tuvalaki na ivakatakila ena kena veitaravi vagauna ka biu kina na ulutaga vovou kei na ivakamacala taumada ni kena itukutuku makawa.
Me tekivu mai na kena tabaki ena 1835, e vitu na lesoni bibi vakayalo veitaravi era a vakuri talega kina; ka kedra ulutaga na Lectures on Faith (Vakatavulici ni Vakabauta). Era vakarautaki oqo me vakayagataki ena nodra Koronivuli na Parofita mai Katiladi, Oaio mai na 1834 ki na 1835. E dina ga ni a yaga sara ki na ivunau kei na idusidusi, era sa biu tani mai na Vunau kei na Veiyalayalati na veika ni vuli oqo me tekivu mai na kena tabaki ena 1921 baleta ni ra a sega ni soli mai se vakatakilai me raivotu ki na Lotu raraba.
Ena itabataba vakavalagi ni Vunau kei na Veiyalayalati ena 1981, a okati kina ena imatai ni gauna e tolu na itukutuku. Oqori na wase 137 kei na 138, ka virikotori kina na veika bibi ni nodra vakabulai na mate; kei na iVakaro Raraba 2, ka tukuni kina ni sa rawa me ra tabaki ki na matabete na lewe ni Lotu tagane bula kilikili kece sara veitalia na matatamata se roka.
Na itabataba vou yadua ni Vunau kei na Veiyalayalati sa vakadodonutaki kina na veicala e liu ka vakuri yani kina eso na itukutuku vovou, vakauasivi ena iwasewase ni itukutuku makawa ni ulutaga ni wase. Na kena itabataba oqo sa vakadodonutaki kina na tikinisiga kei na yaca ni vanua eso vakakina na cala tale eso. Sa caka na veisau eso oqo me vakaduavatataki kina na ivola oqo ki na itukutuku makawa e dodonu vakavinaka duadua. Eso tale na ka me baleta na itabataba oqo e okati kina na mape sa vakadodonutaki ka vakaraitaka na vanua taucoko a ciqomi kina na ivakatakila, vakakina na itaba eso ni veivanua ena itukutuku makawa ni Lotu sa vakavinakataki cake, idusidusi, ulutaga ni iwase, kei na ivakaleka eso ni ulutaga, na veika kece oqori e kedra inaki me vukei ira na dauwiliwili me ra kila ka rekitaka na itukutuku ni Turaga me vaka e tukuni ena Vunau kei na Veiyalayalati. Na itukutuku me baleta na ulutaga ni wase e tauri mai na iTukutuku Makawa Volaieliga ni Lotu kei na History of the Church [iTukutuku Makawa ni Lotu] tabaki (ka rau dau vakatokai vata ena ulutaga me itukutuku makawa nei Josefa Simici) kei na Joseph Smith Papers [Pepa nei Josefa Simici].


text:
LESONI 15
Era Cakava na ka Vinaka na iTokani ni Kalou
Ni dua na noda itokani eda dau taleitaka, eda doka tale ga, eda na via ucui koya. “Sa yalovinaka ka yalododonu ko Jiova,” e kaya na iVolatabu. (Same 25:8) Me rawa nida itokani ni Kalou, e dodonu meda yalovinaka, meda yalododonu tale ga. E kaya na iVolatabu: “Dou qai vakadamurimuria na Kalou, me vakataki ira na gone ni toko; ka dou ia tikoga nai valavala ni loloma.” (Efeso 5:1, 2) Oqo e so na sala eda na rawa ni vakayacora kina:
Dau vukei ira na tani. “Me da caka vinaka vei ira na tamata kecega.”—Kalatia 6:10.
Cakacaka vakaukaua. “Me kakua ni butako tiko ko koya ka daubutako, ka me daucakacaka ga, ka kitaka e na ligana na ka sa yaga.”—Efeso 4:28.
Mo savasava tiko ga vakayago, ena nomu itovo tale ga. “Me da vakasavasavataki keda mai na dukadukali kecega ni yago kei na yalo, me da ia sara na ka savasava e na rere vua na Kalou.”—2 Korinica 7:1.
Dau veilomani. “Me da veilomani; ni sa mai vua na Kalou na loloma.”—1 Joni 4:7.
Talairawarawa ena lawa ni matanitu. “Me talairawarawa na tamata kece ga vei ira era veiliutaki e na matanitu . . . Sauma kece na ka e dodonu me saumi vei ira na tamata, sauma na i vakacavacava vei ira e dodonu me saumi vei ira.”—Roma 13:1, 7, VV.


text:
iVakananumi
—Vakaraubuka, 3 Epereli, 2015
NI SE vo tu e va na macawa me vakananumi na mate i Jisu Karisito, era sa tekivu veisureti na ivavakoso e veiyasa i vuravura ena Vakarauwai, 7 Maji, 2015. Era sureti kina e levu mera tomani keda ena soqo qori, mera rogoca tale ga na ivunau me baleta na yaga ni nona mate o Jisu ena vukuda. Eso e soli sara ga vei ira na ivola ni veisureti, eso tale era qiriti se vakau vei ira na ivola ni veisureti. Vakacava a ciqomi na veisureti? Eda marau na iVakadinadina i Jiova nira mai tiko kei keda ena Vakaraubuka, 3 Epereli e le 19,862,783. Sa sasagataki tiko mera vukei o ira kece na tiko ena soqo bibi qori mera soqoni wasoma kei keda, mera qarava na Kalou dina me rawa nira vakila tale ga na loloma kei na veivakalougatataki i Jiova.—Maika 4:2.


text:
1.) Sa I iko na rosi ni Viti au gadreva
Tu yawa au nanumi kemuni
Osobo na dodomo ni yaloqu
Kei na masu vuni ni utoqu
2.) Au ciba vakadua noqu bula
Ni’u raica na matamu e rui kamica
Ka lewe ni yaloqu e veisiga
Mai noqu wili me’u sa nomuni
Chorus
Isa lei Adi
Au gadrevi kemuni
Ni sa soli tu na bula au kerea
Lei Adi tauri au me’u nomuni
Noqu bula noqu gauna ‘ni lewa
3.) Voroka vakadua na utoqu
Matamu au mosita tu oqo
Se gauna cava me’u na raica tale kina
Serau dau divi wasoma
4.) Mai Eli se ki Lagi daulomani
Veigauna au na dau nanuma tu
Moce qai nanuma na utoqu
Ni’u bula tu e na vukumuni


text:
Wase 36
Na veika sa vakatakilai vei Josefa Simici na Parofita, me tukuni vei Etuwate Patereji, volekati Feieti e Niu Ioka, ena 9 ni Tiseba, 1830 (raica na ikau ni wase e 35.) E tukuna na itukutuku makawa kei Josefa Simici ni ko Etuwate Patereji sa “ivakaraitaki ni tamata ivalavala dodonu, ka dua na nona tamata cecere na Turaga.”
1–3, Sa tabaki Etuwate Patereji na Turaga mai na ligai Sidini Rikitoni; 4–8, Me ra kacivi na tagane kecega era sa ciqoma na kosipeli kei na matabete me ra lako yani ka veivunauci.
1 Sa kaya vakaoqo na Turaga na Kalou, o koya na aQaqa i Isireli: Raica, au sa kaya vei iko, I bEtuwate na noqu tamata, ko sa kalougata, ka sa vosoti na nomu ivalavala ca, ia ko sa kacivi mo vunautaka na noqu kosipeli ena domo e vaka na davui.
2 Kau na vakotora e ulumu na aligaqu mai na ligai Sidini Rikitoni na noqu tamata, ia ko na ciqoma na Yaloqu, na Yalo Tabu, io ko koya na bDauveivakacegui, ko koya ena vakavulica vei iko na veika cni sautu ena matanitu;
3 Ia mo qai vunautaka yani ena domo levu, ka kaya: Osana, me vakarokorokotaki na yacana na Kalou sa cecere sara.
4 Raica au sa solia vei iko na veikacivi kei na ivakaro oqo me baleta na tamata kecega—
5 Ia ko ira kecega sa lako mai vei rau na noqu tamata ko Sidini Rikitoni kei Josefa Simici Lailai, ka maroroya na veikacivi kei na ivakaro oqo, me ra atabaki ka talai yani me ra bvunautaka na kosipeli tawavakaiyalayala ki na veivanua kecega—
6 Me ra kacivaka na veivutuni, ka kaya: Dou avakabulai kemudou mai na itabatamata dau rekitaka na ca oqo, dou dro tani mai na bukawaqa, io mo dou cata sara na bisulu sa dukadukali ena yago.
7 Ia ena soli na ivakaro oqo vei ira na italatala qase ni noqu lotu, na tamata kecega ena ciqoma ena lomana taucoko me na tabaki ka talai yani, me vaka ka’u sa tukuna.
8 Koi Au ko Jisu Karisito, na Luve ni Kalou; ia mo vakadreta na ivau ni tolomu, ni’u na lako vakidacala mai ki na noqu avaletabu. Ia ena yaco vakakina. Emeni.


text:
2 Veigauna
Chapter 16
Ena i ka tolusagavulu ka ono ni yabaki nei Esa, o Baesa na tui Isireli sa lako cake mai me valuti Juta, sa tarai Rama me kua ni dua e curu mai se me dua e curu yani vei Esa na tui Juta.
2 Sa kauta mai o Esa nai yau mai na vale i Jiova (na siliva kei na koula) mai na vale ni tui talega ka vakauta vei Penitati na tui Siria, o koya sa tiko mai Tamasiko ka vaka,
3 "Me dua na veidinadinati vei iko kei au, me vaka vei tamamu kei tamaqu. Raica, au sa vakauta yani vei iko na siliva kei na koula; lako mai ka tamusuka na nomu veiyalayalati kei Baesa na tui Isireli, me vakasuka tani kina mai vei au."
4 Sa vakarogoci tui Esa o Peniatati ka talai ira na nona liuliu ni mataivalu ki Isireli. Era sa valuti Ijoni, Tani, Epeli, Maimi, kei na veikoro kece ni maroroi yaya e Navitalai
5 Ni sa rogoca oqo o Baesa, sa tarova na tarai Rama cake, ka sa tuvakadua na cakacaka.
6 Sa kauti ira kece na Juta o Esa na Tui ka kauta tani na vatu kei na kau e a sa tarai cake kina o Rama, ka sa la'ki tarai Keba kei Misipa kina.
7 Ena gauna o ya sa lako mai kina o Enani na daurai vei Esa na tui Juta ka tukuna vua: "Baleta ni o sa vakararavi vei tui Siria ka sega ni vakararavi vei Jiova na Kalou – oqo era sa na dro kina na mataivalu nei tui Siria mai na ligamu.
8 "Era sa sega beka ni mataivalu levu na Iciopea, na Lubimi, ka sa tu vei ira e levu na qiqi ni valu kei na mataivalu ose? Io, baleta ni o sa vakararavi vei Jiova sa soli ira o Koya ki na ligamu.
9 "Ni sa veiciciyaki tiko na mata i Jiova e vuravura taucoko, me vakaraitaki Koya ena kaukauwa vei ira sa dina tiko na yalodra vei Koya. Ena ka oqo, o sa cakacaka kina vakaca sara vei au; o koya oqo sa na tekivu sara ga oqo, nai valu vei iko."
10 Sa cudru sara o Esa vei koya na daurai ka biuti koya sara ki vale ni veivesu ena vuku ni nona cudru katakata. O Esa sa vakatekivu veivakaocari vei ira eso ena gauna o ya.
11 Na i tukutuku kei Esa mai na kena tekivu ka yacova na kena oti, sa volai ena kedra i vola na tui e Juta kei Isireli.
12 Ena i ka tolusagavulu ka ciwa ni nona lewa, sa tauvimate kina o Esa ena yavana, ka sa vuvu ca sara, ia, ena nona tauvimate sa sega kina ni vakasaqara na Kalou, ia, sa lako ga vei ira na vuniwai.
13 Sa vakacegu vata kei ira na tamana o Esa, sa mate e nai ka vasagavulu ka dua ni yabaki ni nona lewa.
14 Era sa buluti koya ena nona i bulubulu ga, sa cakava ga o koya ena Koro i Tevita, era sa vakadavori koya ena i davodavo sa sinai kina na veika boivinaka sa vakarautaki vakavinaka. Sa dua na veivakamai vinaka sa caka vua.


text:
GEORGIA
Au Via Veisautaka Noqu iVakarau ni Bula
Davit Samkharadze
-
SUCU 1967
-
PAPITAISO 1989
-
KENA ITUKUTUKU Veiqaravi vakaivakatawa dauveilakoyaki. A tekivu veivakavulici ena koronivuli vakalou ena 2013.
NIU se qai yabaki 18 ena 1985, au a kacivi meu lewena na mataivalu ni Rusia. Dua na ka noqu rarawataka na veika tawadodonu kei na veivakalolomataki e yaco tu ena mataivalu. Au kaya lo e lomaqu: ‘Au vinakata meu duatani, meu kua ni vakataki ira ya.’ Ia e dau dredre meu cakava na ka vinaka. Au via veisautaka sara ga na noqu ivakarau ni bula.
Au lesu i vale ni oti noqu veiqaravi ena mataivalu. Au masu vua na Kalou ni oti na pati ena dua na bogi me vukei au ena veiveisau au via cakava. Na siga tarava au lai sikovi noqu Nei sara e iVakadinadina i Jiova. Niu curu yani ena nona vale, au raica nira soqoni toka na lewenilotu. Dua na ka nodra kauaitaki au, au mani nanuma meu dabe tale ga meu vakarorogo.
Au vakadonuya meu vuli iVolatabu, oti ga e ono na vula au papitaiso sara. Au sega ni rawa ni cakava vakataki au na veiveisau ena noqu bula, o Jiova ga e vukei au meu veisautaka na noqu itovo.


text:
Ka e Vulici ena iVunau i Jisu ena Ulunivanua
O kauaitaka tiko nomu bula vakayalo?
Na matavosa “o ira na kauaitaka nodra bula vakayalo” e dusi “ira na daukerekere ena yalo tabu.” (Mac 5:3; vmr.) Eda na vakaraitaka nida gumatua ni rawata na veivuke ni yalo tabu . . .
-
nida wili iVolatabu e veisiga
-
nida vakavakarau ena soqoni, tiko tale ga kina
-
ni tiko na gauna meda wilika kina na ivola tabaki kei na kena e biu ena jw.org
-
nida sarava na porokaramu ni JW Broadcasting e veivula
Na cava eso tale na kakana vakayalo au rawa ni vakayagataka?


text:
Vakatutu
VALE NI VAKATAWA
Taro: O vakabauta ni rawa ni vakayacori na vosa ni yalayala qo?
Tikinivolatabu: Vta 21:3, 4
Solia: E vakamacalataki ena Vale ni Vakatawa qo na sala ena vakayacora kina na Kalou na vosa ni yalayala qori kei na kena yaga vei iko.
VALE NI VAKATAWA (dakuna)
Taro: Raica mada na taro qo. [Vakaraitaka na imatai ni taro kei na kena isau ena tabana e 16.] Cava nomu rai?
Tikinivolatabu: Sm 83:18
Solia: E vakamacalataki ena ulutaga qo na ka e kaya na iVolatabu me baleta na yaca ni Kalou.
KAYA NA IVOLATABU
Taro: Era nanuma eso ni lewa tiko na Kalou na vuravura. Vakacava, qori na ka e kaya na iVolatabu?
Tikinivolatabu: 1Jn 5:19
Solia: E vakamatatataka na ivola qo na ka e kaya na iVolatabu me baleta na ulutaga qo kei na levu tale.
VOLA EKE NOMU VAKATUTU
Vakayagataka na vakatutu sa oti mo bulia kina nomu ivakamacala ena cakacaka vakavunau.


text:
ITALANOA 31
Raici Fero o Mosese kei Eroni
NI YACO yani o Mosese i Ijipita, a tukuna sara vei Eroni na tuakana na veika me baleta na cakamana. Ni rau vakaraitaka vei ira na Isireli, era vakabauta sara ga ni tiko vata kei rau o Jiova.
Rau sa qai lai raici Fero o Mosese kei Eroni. Erau kaya vua: ‘E kaya mai o Jiova na Kalou ni Isireli, ‘Laiva mera lai qaravi au na noqu tamata ina lekutu me siga tolu.’ Sauma yani o Fero: ‘Au sega ni kilai Jiova. Au na sega tale ga ni soli ira na Isireli mera lako.’
E vakacudrui Fero nodra via cegu mai na cakacaka na Isireli mera lai qaravi Jiova. Sa qai binia ga yani vei ira na cakacaka. Ra beitaki Mosese na Isireli ni vakavuna nodra bula dredre mani rarawa sara kina vakalevu o koya. Ia, e kaya vua o Jiova me kua ni lomaleqa: ‘Au na cakava me sereki ira na noqu tamata o Fero.’
Rau se baci lai raici Fero tale o Mosese kei Eroni, rau qai vakaraitaka vua na cakamana. A vuki me dua na gata levu na ititoko i Eroni ni viritaka ena fuloa. Era kacivi mai na tamata vuku i Fero mera cakamana, ia era vukica tale ga me gata na nodra ititoko. Sega ni bera sa qai tiloma kece na nodra gata na tamata i Fero na gata i Eroni. Ia, e bese tiko ga ni laivi ira na Isireli o Fero mera lako.
A qai vakavulici Fero o Jiova. O kila e cakava vakacava? E tauca vei Ijipita e tini na kuita se leqa lelevu.
Ni tau oti e so na kuita, a kaya vei Mosese o Fero: ‘Sa rauta na kuita, au na laivi ira na Isireli mera lako.’ Ni sa oti ga na kuita, e baci bese tale o Fero. Ia, ni tau oti na ikatini ni kuita, sa qai laivi ira dina na Isireli o Fero mera lako.
O bau kilai ira yadua na kuita oqori? Rai ina tabana e tarava mo vulici ira.


text:
NODA BULA VAKARISITO
O na Marau Tiko ga se “Votonikau” Cava e Votoki Iko!
Ena iotioti ni veisiga qo, e vakararawataki keda kece na tamata ni Kalou e levu na leqa e vaka na votonikau. (2Tm 3:1) Eda na nuitaki Jiova vakacava meda vosota tiko ga? Sarava na vidio “Ena Rai na Matadra na Mataboko” mo kila na ka e cakava o Talita Alnashi kei rau na nona itubutubu, oti qai sauma na taro qo:
-
Na “votonikau” cava e votoki Talita tiko?
-
Na vosa ni yalayala cava ena iVolatabu e uqeti Talita kei rau na nona itubutubu me donu na nodratou rai?
-
Ni qaravi oti ga vakavuniwai o Talita, rau vakaraitaka vakacava na nona itubutubu ni rau nuitaki Jiova?
-
Me lomani Jiova o Talita, rau vakayagataka vinaka vakacava na nona itubutubu na isolisoli vakayalo e vakarautaka na isoqosoqo?
-
E mataboko o Talita, ia e vakaraitaka vakacava ni lomani Jiova dina?
-
E uqeti iko vakacava na ivakaraitaki nei Talita?


text:
LESONI 10
Sala Mo Kunea Kina na Lotu Dina
Ke o vinakata mo itokani ni Kalou, e dodonu mo muria na ivakavuvuli ni lotu e vakadonuya na Kalou. E kaya o Jisu ni o ira na “lotu dina” era na qarava na Kalou me salavata kei na ‘dina.’ (Joni 4:23, 24) E duabau ga na sala dodonu me qaravi kina na Kalou. (Efeso 4:4-6) Na lotu dina ena basika ina bula tawamudu, na lotu lasu ena basika ina rusa.—Maciu 7:13, 14.
O na rawa ni kila na lotu dina ni o raici ira na bulataka na kena ivakavuvuli. E vinaka o Jiova, era tamata vinaka tale ga o ira era qaravi koya dina. Me vaka ga na kau vinaka ena vuataka na vua vinaka, ena vaka kina na lotu dina, era tamata vinaka na lewena.—Maciu 7:15-20.
Era doka dina na iVolatabu na itokani i Jiova. Era kila ni vakavuna na Kalou na iVolatabu. Era vakaliuca na ka e kaya na iVolatabu me dusimaka na nodra bula, mera walia kina na nodra leqa, me vukei ira tale ga ena nodra kilai koya na Kalou. (2 Timoci 3:16) Era saga mera bulataka na ka era vakavuvulitaka.
Era dau veilomani na itokani i Jiova. E vakaraitaka o Jisu na nona lomani ira na lewenivanua Joni 13:35.ena nona vakavulici ira ena ka e baleta na Kalou kei na nona vakabulai ira na tauvimate. O ira na bulataka na ivakavuvuli ni lotu dina era dau lomani ira tale ga na tani. Me vakataki Jisu, era sega ni beci ira na dravudravua, se o ira na kaitani. E kaya o Jisu nira na kilai na nona tisaipeli ena nodra veilomani.—
Era doka na yaca ni Kalou, o Jiova, na itokani ni Kalou. Ke dua e sega ni via vakayagataka na yacamu, e nomu itokani voleka beka o koya? Sega! Ni dua e noda itokani, eda dau vakayagataka na yacana, eda tukuna tale ga vei ira na tani na ka vinaka me baleti koya. O koya gona, o ira era vinakata mera itokani ni Kalou e dodonu mera vakayagataka na yacana, mera dau tukuni koya tale ga vei ira na tani. Oqori sara ga na ka e vinakata o Jiova meda cakava.—Maciu 6:9; Roma 10:13, 14.
Me vakataki Jisu ga, o ira na itokani ni Kalou era vakavulici ira na tani ena ka e vauca na Matanitu ni Kalou. Na Matanitu ni Kalou na matanitu vakalomalagi ena veisautaka na vuravura me parataisi. O ira na itokani ni Kalou era kacivaka yani vei ira na tani na itukutuku vinaka oqo ni Matanitu ni Kalou.—Maciu 24:14.
Era saga na iVakadinadina i Jiova mera itokani ni Kalou. Era doka na iVolatabu, era dau veilomani tale ga. Era vakayagataka, era doka na yaca ni Kalou, era vakavulici ira tale ga na tani ena ka e vauca na Matanitu ni Kalou. O ira na iVakadinadina i Jiova era bulataka tiko na ivakavuvuli ni lotu dina ena vuravura ena gauna oqo.


text:
1 Samuela
Chapter 14
Sa qai yaco ena dua na siga o Jonacani na luvei Saula sa tukuna vua na nona cauravou daucola yaragi, "Lako mai, daru lako mada ki na nodra i tikotiko na Filisitia ena yasana ka dua." Ia sa sega ga ni tukuna vei tamana.
2 O Saula sa dabe tiko ena yasa ka dua mai Kipea ena ruku ni dua na vuni ponekaraneti sa tiko mai Mikoroni. Era sa tiko vata kei koya e rauta ni ono na drau na tamata.
3 O Eaia na luvei Aitubu na tuakai Ikapote, na luvei Vanaisi na luvei Ilai na bete i Jiova mai Sailo, sa dara tiko na efoti. Era sa sega ga ni kila ni sa lako o Jonacani.
4 Ena veimama ni tatakoso, na vanua sa vinakata o Jonacani me lako yani kina vei ira na Filisitia, sa tiko kina na vatu momoto ena yasana ruarua, na yacana e dua o Bosese ka yacana ka dua tale o Senei.
5 E dua na vatu sa qara vaka ki na vualiku me veibasai kei Mitimasi kei na dua tale sa qara vaka ki na ceva ka veibasai kei Kipea.
6 Sa tukuna sara o Jonacani vua na nona cauravou sa daucolata na nona yaragi, "Lako mai, me daru mai lako ki na nodra i tikotiko na sega ni cili oqo, de na cakacaka vata kei kedaru o Jiova. Ni sa sega na ka ena tarovi Jiova me veivakabulai, se lewe levu se lewe lailai."
7 Sa tukuna vua o nona daucola yaragi, "Mo cakava kece na veika sa tiko oqori e lomamu. Mo lako yani; au sa tiko oqo vata kei iko, me vaka sa yalomu kina."
8 Sa tukuna o Jonacani, "Vinaka, me daru sa takoso sara yani ki vei ira na tamata oqo, ka me daru vakaraitaki kedaru vei ira.
9 "Kevaka era sa tukuna vakaoqo vei kedaru, 'drau wawa me keimami na lako mai vei kemudrau, 'daru na tu ka sega ni lako vei ira.
10 "Kevaka era sa tukuna mai, 'Drau lako mai.' Daru lako cake ni sa soli ira o Jiova kina ligadaru ni sai koya oqo na kena i vakatakilakila."
11 E rau sa vakatakilai rau ki vei ira na Filisitia, era sa tukuna – "Raica era sa lako mai na Iperiu mai na veiqara era sa vuni tiko kina"
12 Era sa kaci yani na Filisitia ki vei Jonacani kei na nona cauravou, "Lako sobu mai me keimami vakaraitaka e dua na ka." Sa tukuna o Jonacani vua na nona cauravou, "Muri au mai, o Jiova sa soli ira oqo ki na ligadra na Isireli."
13 Sa kaba cake o Jonacani kei na nona daucola yaragi sa muri tiko yani; ka era sa bale e matai Jonacani. Sa vei vakabalei talega na nona cauravou.
14 Nai matai ni veivakamatei e rau sa cakava o Jonacani, sa rauta e ruasagavulu na tamata, ena loma ni dua na vanua lailai ga.
15 Sa dua na sautaninini levu sa yaco ena nodra i tikotiko na Filisitia. Na i tikotiko vakaivalu kei ira na daukaba vakaivalu era sa sautaninini kecega. Sa uneune na vanua, ka sa dua na sautaninini levu.
16 O ira na dauyadra nei Saula mai Kipea e Penijamini, era sa raica e dua nai wiliwili levu ni tamata e ra sa veidroyaki ka veiseseyaki.
17 Sa tukuna o Saula vei ira sa tiko vata kei koya, "Me da kaci yaca mada me kilai se o cei sa sega ni tiko vata kei keda," ni ra sa cakava oqo, era sa qai kila ni rau sa yali tiko o Jonacani kei na nona cauravou daucola yaragi.
18 Sa tukuna o Saula vei Eaitia, "Kauta mai na Kato ni Kalou eke", (ni sa tiko vata kei ira na Isireli na Kato ni Kalou.)
19 Sa yaco tiko ni sa vosa tiko vei ira na bete o Saula, sa yaco me sa rogolevu tiko ga mai na domodra na Filisitia. Sa tukuna o Saula vei ira na bete – "Mo ni vakasuka na ligamuni."
20 Era sa vakasoqoni vata mai vei Saula na tamata kecega ka lako yani ki nai valu – sa dina era sa veivakamatei vaka i ira ga na Filisitia, ka sa tiko e dua na veilecayaki levu vei ira.
21 O ira na Iperiu era a tiko vata kei ira na Filisitia mai liu sara, era sa to vata mai kei Saula kei Jonacani.
22 O ira kece na Isireli era a vuni tu ena vei qara vatu mai Ifereimi – ni ra sa rogoca na nodra sa veidroyaki na Filisitia, era sa cici talega mai ka veitokoni ena nodra valuti na meca.
23 Sa vakabulai Isireli ena siga o ya o Jiova, ka sa toso sara na i valu ki Beci-Aveni.
24 Era sa wawale vakalevu na Isireli ena siga o ya, ka sa vakayavalati ira na tamata o Saula mera bubului, ena nona tukuna, "Me vakaloucataki na tamata sa kana mai na mataka me yacova ni sa karobo mai, ni bera na noqu cudruvi ira na meca." Era sa sega ni tara sara na tamata na kakana.
25 O ira kece na tamata era sa lako mai ki na veikau; era sa lutu tu na oni ena qele.
26 Ni ra sa yaco mai ki veikau na tamata, era sa lutu tu na oni, sa sega ni dua e via kania baleta ni ra sa rerevaka tiko na bubului.
27 Ia, o Jonacani, sa sega ni rogoca na vosa nei tamana me baleta na bubului, sa dodoka yani na nona moto ki na oni ka kauta mai ligana ka kania sara, ka sa laukune me vinaka cake mai na kena i rairai.
28 E dua vei ira na tamata sa tukuna mai, "O tamamuni sa yalayala vei ira na tamata me ra bubului ka tukuna, 'sa kalouca o koya sa kana ena siga oqo.'" Era sa malumalumu sara na tamata.
29 Sa tukuna mai o Jonacani, "O tamaqu sa vakaleqa na vanua. Mo ni raica mai ni sa vinaka mai na kequ i rairai ni'u sa kania na oni oqo.
30 "Sa na vinaka sara kevaka o ni sa kana ga ena nomuni lewa nikua ni sa tu oqo nai toki ni valu! Ni sa sega ni levu na nodra vakamatei na Filisitia?"
31 Era sa cemuri na Filisitia ena siga o ya mai Mitimasi ki Aijaloni. Era sa malumalumu sara ga na tamata.
32 Era sa cici yani na tamata, ka taura nai toki ni valu ka vakamatea ka kania vata na kena dra.
33 Era sa tukuna vei Saula, "Raica era sai valavala ca na tamata vei Jiova ni ra sa kania vata na dra na tamata!" Sa tukuna o Saula, "O ni sa cakacaka vakaca sara; mo ni vakaqiqica mai vei au e dua na vatu levu e nikua sara ga."
34 Sa tukuna yani o Saula, "Mo ni dui lako yani ka tukuna vei ira na tamata, 'me ra kauta mai na bulumakau ni tamata vakayadua ga, na sipi talega, me ra vakamatei ka laukana; mo ni kua ga ni valavala ca vei Jiova ena nomuni kania vata kei na dra.'" Era sa dui kauta mai na veika e gadrevi ka era sa vakamatei.
35 Sa tara o Saula e dua nai cabocabo ni soro ki vei Jiova. Oqo na kena i matai sa tara vei Jiova.
36 Sa tukuna o Saula, "Me da lakovi ira sobu na Filisitia; ka butuki ira ena bogi taucoko me yacova na mataka ka me kakua ni dua e drobula." Era sa tukuna kece, "Me caka na veika o sa nanuma ni vinaka vei iko." Era sa tukuna na bete, "Eke, me da sa toso voleka kina vua na Kalou."
37 O Saula, sa taroga nai vakasala mai vua na Kalou, "Me'u cici muri ira beka na Filisitia? O ni na soli ira beka e ligadra na Isireli?" Ia, na Kalou sa sega ni sauma vua ena siga o ya.
38 Sa tukuna o Saula, "Mo ni lako kece mai ki kea oi kemuni na nodra turaga na veitamata, mo ni kila mada ka raica se cava sa tu kina nai valavala ca oqo e daidai.
39 "Me vaka sa bula o Jiova, o Koya sa vakabulai Isireli, kevaka mada ga ke sai Jonacani na luvequ, ena mate vakaidina." Ia, sa sega na tamata sa sauma vua.
40 Sa qai tukuna vei ira kece na Isireli, "Mo ni tu ena dua na yasana kei Jonacani na luvequ, au na tiko ena dua tale na yasana." Era sa tukuna na tamata, vei Saula, "mo cakava na veika sa vinaka vei iko."
41 Sa qai tukuna o Saula vei Jiova na nodra Kalou na Isireli, "Mo ni solia e dua na wirimadigi e dodonu sara," e rau sa tauri o Saula kei Jonacani – era sa dro na tamata kecega.
42 Sa tukuna o Saula, "Me viritaki na wirimadigi baleti au kei Jonacani na luvequ" – sa qai tauri o Jonacani.
43 Sa tukuna o Saula vei Jonacani, "Tukuna mai, na cava o sa cakava," sa tukuna vua o Jonacani, "Au tovolea ga na oni lailai sa tiko ena mua ni moto sa tiko e ligaqu. Oqo mo vakamatei au!"
44 Sa sauma o Saula, "me cakava na Kalou, me levu vakaidina; ni o na mate vakaidina, Jonacani."
45 Era sa tukuna vei Saula na tamata, "Me mate o Jonacani, o Koya ga sa cakava na veivakabulai levu e Isireli? Me tabu sara! Me vaka sa bula o Jiova, sa tabu ni lutu e dua na drau ni uluna ki na qele, ni sa cakacaka o koya vata kei na Kalou me yacova e daidai." Era sa vakabulai Jonacani na tamata ka sa sega ni vakamatei.
46 Sa lesu mai o Saula ena nona muri ira na Filisitia. Era sa dui lako na Filisitia ki na nodra dui tikotiko.
47 Sa vakadeitaka na nona veiliutaki e Isireli o Saula, ka sa valuti ira na kena meca ena veiyasana kece – o ira na Moapi, na Amoni, na Itomi, o ira na tui mai Sopa kei ira na Filisitia. Na vanua ga sa vuki kina, sa vakararawataki ira.
48 Sa vakasoqoni ira mai na mataivalu ka valuti ira na Amalekaiti, ka vakabulai ira na Isireli mai na ligadra na dauveivakasosataki.
49 O iratou na luvei Saula, o Jonacani, kei Tisui kei Malakisua. Na yacadrau na luvena yalewa o, Merabe na qase kei Maikili na gone.
50 Na yaca i wati Saula o Ainoami na luvei Aimorasi. Na yaca i koya nai liuliu ni nona mataivalu o Apana na luvei Neri na momo nei Saula.
51 Na tama i Saula o Kisi kei Neri na Apana sa luvei Apieli.
52 Sa dau ia nai valu katakata kei ira na Filisitia ena gauna i Saula. Ni sa dau raici ira na tamata kaukauwa ka qaqa o Saula – sa dau kauti ira vei koya.


text:
WASE 9
“Karisito na Kaukauwa ni Kalou”
1-3. (a) Na ka vakadomobula cava eratou sotava na tisaipeli ena Wasawasa o Kalili? Na cava e qai cakava o Jisu? (b) Na cava e donu vinaka kina nona vakatokai o Jisu me o “Karisito na kaukauwa ni Kalou”?
DUA na ka nodratou domobula. Ratou soko kosova tiko na Wasawasa o Kalili ratou qai donuya e dua na cava kaukaua sara. Sega ni vakabekataki ni ratou sa sotava oti na cava e wasawasa—ni levu vei iratou oqo eratou gonedau. * (Maciu 4:18, 19) Ia, na cava eratou sotava oqo e sa bau vakadomobula sara ga, e se na biau, qai voravora na wasawasa. Ratou yavala kece na tiko e waqa ena nodratou saga me kua ni luvu na waqa, ia e dreve taucoko na sasaga ena kaukaua ni draki ca. Sa tekivu vodo i waqa na wai. E tubu na veilecayaki e loma ni waqa, ia o Jisu e mocelutu ga, e tarai koya na wawale ni a vunau voli vei ira na lewe vuqa ena dua taucoko na siga. Ratou qai vakayadrati Jisu na tisaipeli ni ratou kila ni sa voleka na leqa, ratou vakamasuti koya: “Turaga, mo ni vakabulai kedatou, edatou sa mate.”—Marika 4:35-38; Maciu 8:23-25, VV.
2 E sega ni rere o Jisu. E vunauca na cagi kei na wasawasa: “Mo cegu, mo maravu mai.” Vakasauri ga na ruru ni cagi kei na maravu ni wasawasa. E curumi iratou na tisaipeli e duatani na mataqali rere. “O cei beka oqo?” eratou vakasolokakanataka. Io, o cei tale e rawa ni vunauca na cagi kei na wasawasa, me vaka beka e dua e vunauca tiko e dua na gone talaidredre?—Marika 4:39-41; Maciu 8:26, 27.
3 Ia, e sega ni dua ga na tamata wale o Jisu. A laurai vua 1 Korinica 1:24) Laurai vakacava vei Jisu na kaukaua ni Kalou? Me cakayaco vakacava vei keda nona dau vakayagataka nona kaukaua?na kaukaua i Jiova, qai levu tale ga na sala e vakaraitaka sara mada ga kina o koya na kaukaua oya. Sa rauta me cavuta o Paula ni o “Karisito na kaukauwa ni Kalou.” (
Nona Kaukaua na Luve ni Kalou e Duabau
4, 5. (a) Na kaukaua kei na lewa cava e solia o Jiova vua na Luvena e duabau? (b) E vakarautaki vakacava na Luve ni Kalou me vakayacora na inaki nei Tamana me bulibuli?
4 Vakasamataka mada na kaukaua e tu vei Jisu ni bera ni mai bula vakatamata. A vakaraitaka o Jiova nona “kaukauwa tawamudu” ena gauna e bulia kina na Luvena e duabau, a qai vakatokai me o Jisu Karisito. (Roma 1:20; Kolosa 1:15) Tekivu mai na gauna oya nona sa solia vakalevu o Jiova na kaukaua kei na lewa vua na Luvena, e lesi koya tale ga ena buli ni veika e vauca na nona inaki. E kaya na iVolatabu me baleti koya na Luvena oqo: “Sa cakava na ka kecega ko koya; a sa sega e dua na ka sa caka, me sega ni cakava ko koya.”—Joni 1:3.
5 Eda na sega ni kila na levu ni ilesilesi oya. Ia, vakasamataka mada na kaukaua ena gadrevi mera buli kina e vica vata na milioni na agilosi qaqa, na noda veilomalagi kei na vica vata na bilioni na kena veisoso kalokalo, vaka kina na vuravura kei na veimataqali ka bula era buroro tu kina. Me rawa ni vakayacora na Luve duabau ni Kalou na veika kece oqo, sa tu me nona ivukevuke na igu kaukaua duadua ena lomalagi kei na vuravura—na yalo tabu ni Kalou. E ka dokai vua na Luvena oqo me vakayagataki me matai daucakacaka, me vakayagataki koya o Jiova ena buli ni veika kece tale e so.—Vosa Vakaibalebale 8:22-31.
6. Ni vakaturi mai na mate o Jisu, na kaukaua kei na lewa cava e soli vua?
6 E rawa beka ni vakaikuritaki tale na kaukaua e soli vua na Luve ni Kalou duabau? Ni vakaturi oti o Jisu mai na mate, e qai kaya: “Sa soli mai vei au na lewa kecega mai lomalagi kei vuravura.” (Maciu 28:18) Io, sa soli vei Jisu na kaukaua, soli tale ga vua na dodonu me vakayagataka nona kaukaua ena lomalagi kei na vuravura. Ni “nodra Tui na tui, kei na nodra Turaga na turaga,” sa soli vua na kaukaua me “vakawabokotaki ira oti na daulewa kece ga, na veiliutaki kece ga kei na kaukauwa”—rairai kei na kena e tawarairai—e via tusaqati Tamana. (Vakatakila 19:16; 1 Korinica 15:24-26, VV) E “sega ni vo e dua na ka me sega ni vakamalumalumutaki” vei Jisu—qai vakavo ga o Jiova.—Iperiu 2:8; 1 Korinica 15:27.
7. Na cava eda nuidei kina ni na sega ni vakayagataka vakatani vakadua o Jisu na kaukaua e solia vua o Jiova?
7 Meda leqataka beka de vakayagataka vakatani o Jisu na nona kaukaua? Sega sara! E lomani Tamana dina o Jisu, ena sega ni cakava e dua na ka me na vakacudrui Tamana kina. (Joni 8:29; 14:31) Kila vinaka tu o Jisu ni o Jiova e sega ni dau vakayagataka vakatani na nona kaukaua levu. A vakadinadinataka sara ga o Jisu ni o Jiova e dau qara na sala e so me vakayagataka kina nona kaukaua “me totaki ira vakaidina sa dodonu na lomadra vua.” (2 Veigauna 16:9) E ucui Tamana vinaka sara ga o Jisu ena nona lomana na kawatamata, eda nuidei gona ni na dau vakayagataka tu ga nona kaukaua meda vinaka kina. (Joni 13:1) Ia, e sa ivakaraitaki vinaka dina ena tikina oqo o Jisu. Meda raica mada oqo na kaukaua e tu vua kei na nona dau vakayagataka, ni se bula e vuravura.
“Kaukauwa e na . . . Vosa”
8. Ni lumuti oti o Jisu, sa qai soli vua na kaukaua me cakava na cava, ia e vakayagataka vakacava nona kaukaua?
8 E vakabauti ni a sega ni cakamana o Jisu ni se gonetagane, ena nona bula voli e Nasareci. Ia, e veisau oqo ena gauna e papitaiso kina ena 29 S.K., ni rauta ni yabaki 30. (Luke 3:21-23) E kaya na iVolatabu: “Sa lumuti Jisu na kai Nasareci na Kalou e na Yalo Tabu kei na kaukauwa: ko koya ka lako voli ka daucaka vinaka, a sa vakabulai ira kecega sa vakasaurarataki ira na tevoro.” (Cakacaka 10:38) “Daucaka vinaka”—sega li ni vakaraitaka oqo ni dau vakayagataka vinaka o Jisu nona kaukaua? Ni lumuti oti, sa qai yaco me “dua na parofita, a tamata kaukauwa e na cakacaka kei na vosa.”—Luke 24:19, VV.
9-11. (a) E dau veivakavulici vakalevu e vei o Jisu, ia na cava ena gadrevi vua? (b) Na cava era kurabui kina na vakarorogo ena veivakavulici i Jisu?
Marika 6:53-56; Luke 5:1-3; 13:26) E rawa nira dui lako na vakarorogo ke ra sega ni taleitaka na ka era rogoca. Ena gauna oya, ni bera na taba ivola, na vosa era rogoca na dauvakarorogo era sa na katona sara tu ga e na nodra vakasama kei na lomadra. O koya gona, ena vinakati me bulabula na veivakavulici i Jisu, me rawarawa na kena kilai, me rawarawa tale ga nira lai nanuma na vakarorogo. Na veika kece oqo e kena mesamesa o Jisu. Me kena ivakaraitaki, vakasamataka mada na nona Vunau ena Ulunivanua.9 Na sala cava e kaukaua kina ena vosa o Jisu? E dau veivakavulici e matanalevu—ena batiniwai vaka kina ena veisalatu kei na makete. (
10 Ena dua na mataka ena itekitekivu ni yabaki 31 S.K., era soqoni yani e dua na ilala ena yasa ni dua na delana, volekata na Wasawasa o Kalili. So vei ira era lako mai Jutia kei Jerusalemi, e rauta ni 100 ina 110 na kilomita na kena yawa. E so tale era cavutu mai na veibaravi kei Taia kei Saitoni, ina vualiku. Levu na tauvimate era torovi Jisu mera tarai koya, e vakabulai ira kece o koya. Ni sa sega tale ni tiko ena kedra maliwa e dua e tauvimate bibi, sa qai tekivu vakavulici ira. (Luke 6:17-19) Era kurabui ena gauna e vosa oti kina. Ena vuku ni cava?
11 Oti e vica tale na yabaki, e qai vola e dua a vakarogoca nona vunau oya ena ulunivanua: “Era sa kurabui sara na lewe vuqa e na nonai vakavuvuli. Ni sa vakatavulici ira me vaka e dua sa tu ga vua na lewa.” (Maciu 7:28, 29) E rawa nira vakila na kaukaua i Jisu ena nona vosa. E vosa ena vukuna na Kalou, qai yavutaka na nona ivakavuvuli mai na Vosa ni Kalou. (Joni 7:16) E matata na ivakamacala i Jisu, e momona nona ivakasala, qai sega ni dua e veibataka rawa na nona ile. Na nona ivakamacala e tara sara ga na uto ni ka e dau vinakati me vakamatatataki, e tara tale ga na lomadra na vakarogoci koya. E vakavulici ira ena sala me kunei kina na marau, na ivakarau ni masu, na sala mera vakasaqara taumada kina na Matanitu ni Kalou, kei na ka mera cakava me dei kina nodra veigauna mai muri. (Maciu 5:3–7:27) Na nona vosa e vakaceguya sara ga na lomadra na via rogoca tu na ka dina kei na ka dodonu. O ira vaka oqo era tu vakarau sara tu ga mera vakanadakuya na ka kece, mera muri koya. (Maciu 16:24; Luke 5:10, 11) Oqo e vakaraitaka votu na kaukaua ni vosa i Jisu!
“Kaukauwa e na Cakacaka”
12, 13. E “kaukauwa e na cakacaka” o Jisu, ia ena sala cava? Era duidui vakacava na nona cakamana?
12 E kilai tale ga o Jisu ni “kaukauwa e na cakacaka.” (Luke 24:19) E vakamacalataka na Kosipeli e 30 vakacaca na nona cakamana—e rawata kece ena “kaukauwa ni Turaga” o Jiova. * (Luke 5:17) Na cakamana i Jisu e tara na nodra bula e vica vata na udolu. E rua mada ga era rairai tiko kina e lewe 20,000 taucoko—nona vakani ira e le 5,000 na tagane, kei na nona vakania e 4,000 na tagane ena dua tale na gauna e muri—‘ra sega ni wili kina na yalewa kei na gone’!—Maciu 14:13-21; 15:32-38.
‘Era raici Jisu ni lako voli e dela ni wai’
13 Levu na veimataqali cakamana a vakayacora o Jisu. E lewai ira na timoni ena kaukaua e tu vua, e sega ni dredre vua nona vakasavi ira. (Luke 9:37-43) E lewa mada ga na veika era tu wavokiti keda, ni veisautaka na wai me waini. (Joni 2:1-11) Ra kurabui nona tisaipeli ni taubale ena dela ni Wasawasa o Kalili. (Joni 6:18, 19) E tu vua na kaukaua me vakabulai ira na tauvi matenikuli kei na lokiloki, mate bibi e so, kei na mate sa sega na kena wai. (Marika 3:1-5; Joni 4:46-54) E levu na sala e veivakabulai kina. E so mada ga era vakabulai ena vanua yawa era tu yani kina, e so tale e tarai ira sara ga o Jisu. (Maciu 8:2, 3, 5-13) So era vakabulai vakasauri, so e taura na gauna.—Marika 8:22-25; Luke 8:43, 44.
14. Na ituvaki cava e vakaraitaka kina o Jisu ni tu vua na kaukaua me vakabula kina na tamata mate?
Luke 7:11-15; 8:49-56; Joni 11:38-44) Sega ni dua na ka e dredre vua ena tolu na veivakaturi oqo. A vakatura na goneyalewa yabaki 12 mai na idavodavo ga e se qai mate toka kina. E vakatura na luvena na yada—kena irairai ena siga vata ga a mate kina, ni se laveti tiko me lai bulu. A vakaturi Lasarusa tale ga mai na qaravatu, ni sa mate siga va tu.14 E vakasakiti sara ni kaukaua e tu vei Jisu e rawa sara mada ga ni vakaturi ira kina na mate. Vakatolu nona vakatura na mate, e solia lesu kina e dua na goneyalewa yabaki 12 vei rau nona itubutubu, e dua na gonetagane vua na tinana yada, kei na ganedrau e rua na veitacini. (
Laurai na Yalomatua kei na Veinanumi ena Vakayagataki ni Nona Kaukaua
15, 16. Na cava e vakadinadinataka ni o Jisu e sega ni dau nanumi koya ga ni vakayagataka nona kaukaua?
15 Kaya mada ke soli vua e dua na iliuliu vakatamata na kaukaua a soli vei Jisu, e macala tu ga ni na vakayagataki sara ga vakatani! Ia, e sega na ivalavala ca i Jisu. (1 Pita 2:22) E sega ni vakaleqai koya na kocokoco, via rogo, se nanumi koya ga, na itovo e dau curumi ira na tamata mera vakayagataka kina vakatani nodra kaukaua.
16 Sega vakadua ni vakayagataka nona kaukaua o Jisu ena yalo kocokoco, se me rawa ka ga kina. Ni viakana, a sega ni via vukica na vatu me madrai, me vakaceguya ga kina nona gagadre. (Maciu 4:1-4) Na veika lailai e taukena e vakaraitaka votu ni sega ni vakayagataka nona kaukaua me rawa ka kina. (Maciu 8:20) E tiko tale e dua na sala eda kila kina ni sega ni dau nanumi koya ga ena gauna e dau vakaraitaka kina nona kaukaua. Ni cakamana, e sega ni rawa ka kina, e dau vakayalia ga kina e so na ka. Ni vakabula na tauvimate, e lako tani vua na kaukaua. E vakila o koya ni lako tani vua na kaukaua, ni vakabula wale mada ga e le dua. (Marika 5:25-34) Ia, e vakalaiva mera tarai koya na lewe vuqa, ra vakabulai. (Luke 6:19) Sa ivakaraitaki levu dina ni sega ni nanumi koya ga!
Maciu 4:5-7) Sega mada ga ni vinakata me cakamana vei Eroti, me vakaceguya kina na nona gagadre. (Luke 23:8, 9) E sega ni dau sakitaka nona kaukaua o Jisu, ia e dau vakasalataki ira ga na vakabulai mera kua ni tukuna na ka a caka vei ira. (Marika 5:43; 7:36) E sega ni vinakata me rogo na kena itukutuku ena vuku wale ga ni ka veivakurabuitaki e dau cakava.—Maciu 12:15-19.17 E sega ni dau vakayagataka vakaveitalia nona kaukaua o Jisu. Sega ni vakayagataka vakadua me veivakadrukai kina, se me veivakalasai kina. (
18-20. (a) E vu tiko mai na cava na nona dau vakayagataka o Jisu nona kaukaua? (b) Cava o nanuma ena sala e vakabula kina e dua na didivara o Jisu?
18 E tu na kaukaua vei Jisu, ia e sega vakadua ni vakataki ira na iliuliu dau veivakalolomataki. E kauaitaki ira na lewenivanua. Nona raici ira mada ga na vakaloloma e tarai koya sara ga, e vinakata kina me vakacegui ira. (Maciu 14:14) E kauaitaka na lomadra kei na nodra gagadre, nona dau vakayagataka gona nona kaukaua e vu tiko mai na nona dau veinanumi. Dua na kena ivakaraitaki vinaka e volai ena Marika 7:31-37.
19 Era a raici Jisu na lewevuqa, sa ra qai kauta mai vua e levu era tauvimate, e vakabulai ira kece o koya. (Maciu 15:29, 30) Ia, e dua vei ira e kauaitaka vakatabakidua o Jisu. Na turaga oqo e didivara qai dredre vua na vosa. De dua e raica rawa o Jisu nona taqaya kei na nona madua na turaga oqo. Nanumi koya dina o Jisu, sa qai kauti koya vakatikitiki ina dua na vanua lala. Sa qai matanataka e so na ka o Jisu me kila kina na turaga oqo na ka e sa vakarau cakava. E “daramaka na nonai qaqalo ki na daligana ruarua ni tamata, ka kasivi, ka tara na yamena.” * (Marika 7:33) Oti sa qai rai cake i lomalagi. Na veika oqo e vakatakila vua na turaga didivara ni ka e vakarau cakava o Jisu e rawa ga ena kaukaua ni Kalou. Sa qai kaya o Jisu: “Mo rogo mada.” (Marika 7:34) Mai rogo tale yani na daligana na turaga oqo, taladrodro sara yani nona vosa.
20 Ni veivakabulai mada ga o Jisu ena kaukaua e solia vua na Kalou, se vakaraitaka ga nona veikauaitaki, oqo e dua na ka e tarai keda vakalevu! Sega li nida lomavakacegu ni Kalou e sa digitaka na iLiuliu dauveikauaitaki oqo me tui ni nona Matanitu?
iVakaraitaki ni Veika Totoka me na Yaco
21, 22. (a) Na cakamana i Jisu e vakatakarakarataka na cava? (b) Ni tu vei Jisu na kaukaua me lewa na veika me vaka na cagi kei na wai, na cava e rawa nida namaka ni sa na veiliutaki ena nona matanitu?
21 Na cakacaka mana e cakava e vuravura o Jisu era ivakaraitaki ga ni veivakalougatataki totoka ena qai vakilai ni sa na veiliutaki vakatui. Ena vuravura vou ni Kalou, ena qai cakamana tale o Jisu—ia na nona cakamana e sa na vakilai ena veiyasa i vuravura kece! Vakasamataka mada oqo e so na ka eda na nanamaki kina.
22 Ena qai vakalesuya mai vuravura o Jisu na draki e totoka vakaoti. Nanuma ni kaukaua e tu vua a vakamaravutaka kina na ua, ruru tale ga kina na cava. Ni sa na veiliutaki gona vakatui, sa na sega ni leqataki tale na cagilaba, uneune, kacabote ni volukano, se leqa tubukoso cava tale. O Jisu na Matai Daucakacaka, erau a vakaitavi vata ga kei Jiova ena buli ni vuravura kei na veika e tu kina, e sega gona ni vulagi o koya ena veika e baleta na vuravura. E kila o koya na sala vinaka mera vakayagataki kina na iyaubula kei vuravura. Ni sa na veiliutaki, sa na vukici na vuravura oqo me Parataisi.—Luke 23:43.
23. Ni sa na Tui o Jisu, ena vakaceguya vakacava na gagadre ni kawatamata?
23 Vakacava na veika e gadreva na kawatamata? E rawa vei Jisu me vakania e vica vata na udolu, ena nona vakayagataka e dua ga na ivakarau kakana. Oqo e vakaraitaka ni na sega ni Same 72:16) Nona vakabulai ira na tauvimate e vakaraitaka nira na vakabulai na mataboko, didivara, lokiloki, kei na galu—ena sega ni dua na mate e vo tale vei ira, sa ra na vakabulai vakadua. (Aisea 33:24; 35:5, 6) Nona rawa ni vakaturi ira na mate e vakadeitaka ni nona kaukaua vakatui ni lomalagi e rawa tale ga kina ni vakaturi ira na vica vata na milioni e sa nanumi ira tu o Tamana.—Joni 5:28, 29.dua ena waloloi ena ruku ni nona veiliutaki. Ena sega ni caka rawa na kakana, qai votai vakatautauvata, oqo ena vakaotia na leqa ni kakana. (
24. Nida vakasamataka tiko na kaukaua i Jisu, na cava meda nanuma, ena vuku ni cava?
24 Nida veivosakitaka tiko na kaukaua i Jisu, meda kua ni guilecava ni o koya na Luvena oqo e ucui Tamana vinaka sara tiko ga. (Joni 14:9) Nona vakayagataka gona o Jisu nona kaukaua e vakamatatataka na sala e dau vakayagataka tale ga kina o Jiova nona kaukaua. Me kena ivakaraitaki, vakasamataka mada na yalovinaka i Jisu ena nona vakabula e dua na vukavuka. Dua na ka na nona loloma, mani tarai koya na turaga oqo qai kaya: “Au sa vinakata.” (Marika 1:40-42) E rawa nida kaya ni veika vaka oqo e sa vaka e tukuna sara tiko ga kina o Jiova, ‘Au dau vakayagataka vaka oqo na noqu kaukaua!’ Sega ni vakabekataki nida na via vakacaucautaka sara ga na noda Kalou baleta ni vakayagataka dina vakayalololoma na nona kaukaua!
^ para. 1 Dau yaco vakasauri na cava ena Wasawasa o Kalili. Na vuna baleta ni wasawasa oqo e sa bau lolovira sara ga na vanua e toka kina (e toka tale e cake na iyalayala ni wasawasa lelevu kei vuravura ena rauta ni 200 na mita), e katakata duadua e kea na cagi ni vakatauvatani kei na veivanua voleka, oqo e dau vakavuna na tavuki vakasauri ni draki. Na cagi kaukaua mai na ulunivanua o Erimoni ena vualiku era dau qai ciciva sobu na buca o Joritani. Ni ruru gona vakalailai na draki, de dua e sa ivakatakilakila tiko ni cagi tataba e baci vakarau ravu.
^ para. 12 Kena ikuri, so na gauna e dau vakamacalataka ga vakararaba na Kosipeli e levu na cakamana qai vaka me okata ga me dua. Kena ivakaraitaki, e dua na gauna era a mai raici koya “kecega na lewe ni koro,” e vakabulai ira e “lewe levu” na tauvimate.—Marika 1:32-34.
^ para. 19 Na kasivi e dau ivakatakilakila ni veivakabulai vei ira na Jiu kei ira na kai Matanitu Tani, e macala tale ga mai na nodra volavola na rapai ni oqo e dau nodra wainimate. Rairai kasivi o Jisu me vakaraitaka kina vua na turaga didivara ni sa vakarau vakabulai. De dua e duatani tale na ibalebale ni nona kasivi, ia e macala ga ni sega ni vakayagataka tiko i ke na nona ikasivi me wainimate.